pythainlp/thai-wiki-dataset-v4 huggingface dataset:
ธนบัตร 500000 บาท

ธนบัตร 500,000 บาท (ห้าแสนบาท) เป็นธนบัตรของสกุลเงินบาท และเป็นธนบัตรที่ระลึกเนื่องในอภิลักขิตสมัยมหามงคลวันราชาภิเษกสมรส และวันบรมราชาภิเษก พระบาทสมเด็จพระเจ้าอยู่หัวภูมิพลอดุลยเดช และสมเด็จพระนางเจ้าสิริกิติ์ พระบรมราชินีนาถ ครบ 50 ปี ประกาศใช้ครั้งแรกเมื่อ 8 พฤษภาคม พ.ศ. 2543 โดยธนาคารแห่งประเทศไทย นับเป็นธนบัตรชนิดราคาสูงสุดที่เคยจัดพิมพ์ขึ้นมา ได้นำออกจำหน่าย ในราคาฉบับละหนึ่งล้านบาท โดยมีการลงทะเบียนชื่อผู้ซื้อไว้ ซึ่งหากเปลี่ยนมือแล้ว จะไม่สามารถขายคืนแก่ธนาคารแห่งประเทศไทยได้ ปัจจุบัน เดือน สิงหาคม พ.ศ. 2561 มีธนบัตรชนิดนี้อยู่ในประเทศไทยเป็นมูลค่า 163.5 ล้านบาท (327 ใบ) 
ลักษณะ.
ธนบัตร 500,000 บาท พิมพ์ด้วยกระดาษสีเหลืองอ่อน ขนาดกว้าง 126 มิลลิเมตร ยาว 205 มิลลิเมตร (ใหญ่ประมาณกระดาษ A5) ด้านหน้าเป็นภาพพระบรมฉายาสาทิสลักษณ์ของพระบาทสมเด็จพระเจ้าอยู่หัวภูมิพลอดุลยเดช คู่กับพระฉายาทิสลักษณ์สมเด็จพระนางเจ้าสิริกิติ์ พระบรมราชินีนาถ ด้านหลังเป็นภาพพระบรมฉายาสาทิสลักษณ์ของพระบาทสมเด็จพระเจ้าอยู่หัวภูมิพลอดุลยเดช และพระฉายาทิสลักษณ์สมเด็จพระนางเจ้าสิริกิติ์ พระบรมราชินีนาถ ในพิธีพระราชพิธีราชาภิเษกสมรส
ตามโบราณราชประเพณี ณ วังสระปทุม
พานาเวีย ทอร์นาโด

พานาเวีย ทอร์นาโด  ทอร์นาโด เป็นเครื่องบินระหว่างชาติ โดยความร่วมมือทางเทคโนโลยี จากบริษัท 3 บริษัท คือ บริษัท บีเอซี ของอังกฤษ บริษัทเมสเซอร์สมิทท์ เบอลโกว์ โบลห์ม แห่งเยอรมัน และ บริษัทแอลิตาเลีย ของอิตาลี รวมกันทางด้านเทคโนโลยีตั้งเป็นบริษัท พานาเวีย โดยทั้ง 3 บริษัทได้รับเงินสนับสนุนจากรัฐบาลทั้ง 3 ประเทศ เพื่อพัฒนาและสร้างเครื่องบินรบเอนกประสงค์สองที่นั่งและสามารถทำงานได้หลายรูปแบบเพื่อใช้สำหรับกองทัพนาโต 
ระบบเครื่องยนต์ไอพ่นมีระบบสันดาปท้ายช่วยให้สามารถทำความเร็วได้ถึง 2.2 มัค หรือ 2,335 กิโลเมตร/ชั่วโมง เป็นเครื่องบินขับไล่แบบแรกที่ใช้ระบบเทคโนโลยี ฟลาย-บาย-ไวร์ และติดตั้งเรดาร์แบบที่สามารถช่วยให้บินต่ำได้ด้วยความเร็วระดับสูง สามารถบรรทุกระเบิดได้สูงสุดถึง 18,000 ปอนด์
ภารกิจและบทบาท.
เทอร์นาโด เป็นเครื่องบินรบเอนกประสงค์ มีความสามารถ 6 ภารกิจสำคัญ
วัดพระธาตุดอยเวา

วัดพระธาตุดอยเวา เป็นวัดอันเป็นที่ประดิษฐานพระธาตุดอยเวา พระธาตุที่เชื่อกันว่า มีความเก่าแก่เป็นรองพระธาตุดอยตุง พระธาตุดอยเวานั้น ตั้งอยู่บนยอดดอยเวา แต่พระอุโบสถและเขตสังฆาวาสจะอยู่ที่เชิงดอย ผู้ที่จะขึ้นไปนมัสการต้องเดินขึ้นบันไดไปนมัสการ ซึ่งข้างบนเป็นจุดชมทัศนียภาพสองฝั่งแม่น้ำสาย สามารถเห็นทัศนียภาพได้รอบทิศ 
พระธาตุดอยเวา สร้างใน พ.ศ. 296 ในรัชสมัยพระองค์เวา รัชกาลที่ 10 แห่งราชวงศ์สิงหนวัติ ผู้ครองนครโยนกนาคพันธุ์ โดยชื่อนั้นได้นำมาจากพระนามของพระองค์เวา ต่อมาพระธาตุเจดีย์ได้พังลงตามกาลเวลา นายบุญยืน ศรีสมุทร คฤหบดีอำเภอแม่สาย ได้ร่วมกับ พระภิกษุดวงแสง รัตนมณี พร้อมด้วย ข้าราชการ พ่อค้า ประชาชนผู้มีจิตศรัทธา และ กรมศิลปากร ร่วมกันจัดสร้างขึ้นขึ้นใหม่ ในการขุดแต่งครั้งนี้ พบผอบหินสีดำ ภายในบรรจุพระบรมสารีริกธาตุ 5 พระองค์ จึงได้อัญเชิญขึ้นประดิษฐานในองค์พระธาตุดังเดิม มีการวางศิลาฤกษ์ในวันที่ 8 เมษายน พ.ศ. 2494 และสร้างเสร็จพร้อมฉลองสมโภชพระธาตุในวันที่ 20 กุมภาพันธ์ พ.ศ. 2498 โดยมีพุทธบริษัททั้งสองประเทศ ร่วมงานอย่างคับคั่ง 
ประเพณี.
ปัจจุบันมีประเพณีนมัสการพระธาตุในทุกๆปี โดยจะจัดขึ้นในวันขึ้น 15 ค่ำ เดือน 5 เหนือ (ตรงกับเดือน 3 ใต้ คือ วันมาฆบูชา) และมีประเพณีสรงน้ำพระธาตุ ในวันสงกรานต์ ของทุกปี
จุดสนใจภายในวัด.
บริเวณโดยรอบองค์พระธาตุบนยอดนั้น ยังเป็นที่ตั้งของไพชยนต์ปราสาท ซึ่งเป็นวิหารขนาดเล็ก ประดิษฐานพระแก้วมรกตจำลอง (หรือโดยนัยว่าเป็นพระอินทร์) และมีรูปปั้นแมงป่องยักษ์ เพื่อรำลึกถึงพระองค์เวา (เวา ภาษาล้านนาแปลว่า แมงป่อง) และมีพระราชานุสาวรีย์สมเด็จพระนเรศวรมหาราช ให้สักการบูชา นอกจากนี้ยังมีจุดชมทัศนียภาพสองฝั่งที่เรียกว่า "สกายวอล์ควัดพระธาตุดอยเวา" ปัจจุบันได้มีถนนขึ้นและลงดอยแล้ว เป็นถนนคอนกรีตอย่างดี สามารถใช้ได้ทุกฤดูกาลแต่เส้นทางค่อนข้างลาดชัน
ทัศนียภาพเมืองชายแดนไทย-เมียนมาร์ ท่าขี้เหล็ก จากสกายวอล์ควัดพระธาตุดอยเวาเมื่อเดือนมกราคม พ.ศ. 2568
ยูริ อาร์บาชาค็อฟ

ยูริ ยาค็อฟเลวิซ อาร์บาชาค็อฟ (รัสเซีย: Юрий Яковлевич Арбачаков) อดีตแชมป์โลก WBC รุ่นฟลายเวท ชาวรัสเซียเชื้อสายเตอร์กิก จากชนเผ่า Shors เกิดเมื่อวันที่ 22 ตุลาคม พ.ศ. 2509 ที่แคว้นเคเมโรโว สหพันธ์สาธารณรัฐสังคมนิยมโซเวียตรัสเซีย โดยเป็นนักมวยสากลอาชีพชาวรัสเซียคนแรกที่ได้ครองตำแหน่งแชมป์โลก
ประวัติ.
ยูริ อาร์บาชาค็อฟเคยชกมวยสากลสมัครเล่นมาก่อนอย่างโชกโชน ก่อนที่ย้ายมาปักหลักอยู่ที่ประเทศญี่ปุ่นอย่างถาวรในปี พ.ศ. 2533 โดยเดินทางมาพร้อมกับเพื่อนนักมวยชาวอุซเบกเชื้อสายคีร์กีซอีกคน คือ โอร์ซูเบ็ก นาซาร็อฟ (ต่อมาได้เป็นแชมป์โลกของสมาคมมวยโลก (WBA) ในรุ่นไลท์เวท ร่วมสมัยกัน) โดยมีเทรนเนอร์เป็นชาวรัสเซีย เหมือนกัน คือ อเล็กซานเดอร์ ชิมิน
ยูริ อาร์บาชาค็อฟ เมื่อหันมาชกมวยสากลอาชีพ ชกอยู่ภายใต้สังกัด "เคียวเอะยิม" มีผู้จัดการคือ มาซากิ "แม็ก" คาเนฮิระ และได้โอนสัญชาติเป็นญี่ปุ่น ใช้ชื่อว่า "ยูริ เอบิฮาระ" ที่มาของนามสกุลมาจาก ฮิโรยูกิ เอบิฮาระ นักมวยชาวญี่ปุ่นคนแรกที่สามารถคว้าแชมป์โลก WBC เช่นเดียวกับที่อาร์บาชาค็อฟสังกัด 
อาร์บาชาค็อฟได้แชมป์โลกครั้งแรกจากการเอาชนะน็อกยก 8 เมืองชัย กิตติเกษม แชมป์โลก WBC รุ่นฟลายเวทชาวไทย ที่กรุงโตเกียว ประเทศญี่ปุ่น ในปี พ.ศ. 2534 และกลับมาแก้มือกับเมืองชัยอีกในปีถัดมา ที่จังหวัดลพบุรี ก็สามารถเอาชนะทีเคโอไปได้อีกครั้งในยกที่ 9
ยูริ อาร์บาชาค็อฟ ได้ป้องกันตำแหน่งอย่างสม่ำเสมอ จนคราวที่ต้องชกป้องกันตำแหน่งไฟท์บังคับกับรองแชมป์โลกอันดับ 1 ซึ่งเป็นนักมวยไทย คือ ฉัตรชัย อีลิทยิม ในเดือนสิงหาคม ปี พ.ศ. 2538 โดยขณะนั้นทั้งคู่มีสถิติเท่ากัน คือ ชนะรวด 20 ครั้ง ไม่เคยแพ้ไม่เคยเสมอ และเป็นการชนะน็อกถึง 15 ครั้ง การชกครั้งนี้เป็นที่จับตามองของแฟนมวยชาวไทยและชาวญี่ปุ่นเป็นอย่างมาก กล่าวกันว่า อาร์บาชาค็อฟพยายามหลีกเลี่ยงการชกที่จะเจอกับ ฉัตรชัย มาโดยตลอด เพราะฉัตรชัยสามารถเอาชนะน็อก อเล็กซานเดอร์ แมกนูตอฟ ซึ่งอดีตคู่ปรับของอาร์บาชาค็อฟสมัยยังชกมวยสมัครเล่นอยู่ ซึ่งอาร์บาชาค็อฟไม่เคยเอาชนะได้เลย ได้อย่างงดงาม แต่ผลการชก ปรากฏว่ายูริ อาร์บาชาค็อฟ ก็สามารถเอาชนะคะแนนฉัตรชัย อีลิทยิม ไปได้อย่างเป็นเอกฉันท์
จากนั้นในปี พ.ศ. 2540 ยูริ อาร์บาชาค็อฟ เกิดเบื่อหน่ายในการชกมวย เพราะถึงจุดอิ่มตัว จึงขอสละตำแหน่ง แต่ทางผู้จัดการยังต้องการให้ชกอีกสักครั้งกับ ฉัตรชัย อีลิทยิม คู่ปรับเก่า โดยฉัตรชัยเป็นแชมป์เฉพาะกาล (Interim Champion) ในรุ่นเดียวกัน และทั้งคู่ก็ได้พบกันอีกครั้งในการพิสูจน์แชมป์โลกตัวจริง ซึ่งยูริ อาร์บาชาค็อฟ ได้ประกาศก่อนหน้านี้ว่า จะขอชกครั้งนี้เป็นครั้งสุดท้ายและจะแขวนนวมไป และก่อนหน้านั้นก็ได้แต่งงานกับหญิงชาวญี่ปุ่นไปแล้ว ผลการชก ปรากฏว่า ฉัตรชัยสามารถเอาชนะคะแนน 12 ยก ยูริ อาร์บาชาค็อฟ ไปได้ ซึ่งการแพ้ครั้งนี้เป็นการแพ้เพียงครั้งเดียวในชีวิตการชกมวยของยูริ อาร์บาชาค็อฟ โดยป้องกันตำแหน่งเอาไว้ได้ทั้งหมด 9 ครั้ง อีกทั้งยังสร้างปรากฏการณ์โดยเป็นนักมวยชาวรัสเซียคนแรกที่เป็นแชมป์โลกอีกด้วย
กรมส่งเสริมการปกครองท้องถิ่น

กรมส่งเสริมการปกครองท้องถิ่น  เป็นส่วนราชการในสังกัดกระทรวงมหาดไทย มีภารกิจในความรับผิดชอบ คือ การส่งเสริมและสนับสนุนให้องค์กรปกครองส่วนท้องถิ่นมีความเข้มแข็ง มีศักยภาพในการให้บริการสาธารณะ โดยการพัฒนาและให้คำปรึกษาแนะนำองค์กรปกครองส่วนท้องถิ่นในด้านการบริหารงานบุคคล การจัดทำแผนพัฒนาท้องถิ่น การเงิน การคลัง และการบริหารจัดการ ให้เป็นไปตามกฎหมายและระเบียบต่าง ๆ ที่เกี่ยวข้อง
ประวัติ.
กรมส่งเสริมการปกครองท้องถิ่นมีภารกิจหน้าที่ด้านการปกครองส่วนท้องถิ่น แต่เดิมอยู่ในความรับผิดชอบของสำนักบริหารราชการส่วนท้องถิ่น (สน.บท.) สังกัดกรมการปกครอง กระทรวงมหาดไทย ต่อมาภารกิจในเรื่องดังกล่าวได้เพิ่มพูนมากขึ้นเป็นลำดับ สืบเนื่องมาจากการกระจายอำนาจให้แก่องค์กรปกครองส่วนท้องถิ่น ให้ท้องถิ่นมีความเป็นอิสระ สอดคล้องตามเจตนารมณ์และบทบัญญัติของรัฐธรรมนูญแห่งราชอาณาจักรไทย พ.ศ. 2540 ดังนั้นเพื่อให้การส่งเสริมและสนับสนุนการทำงานของท้องถิ่นเป็นไปอย่างรวดเร็ว และมีประสิทธิภาพ จึงจำเป็นที่จะต้องยกฐานะของสำนักให้เป็นส่วนราชการระดับกรม ซึ่งในปี พ.ศ. 2545 สำนักบริหารราชการส่วนท้องถิ่นจึงได้รับการยกฐานะขึ้นเป็นกรมส่งเสริมการปกครองท้องถิ่น กระทรวงมหาดไทย
อำนาจและหน้าที่.
กรมส่งเสริมการปกครองท้องถิ่นมีอำนาจและหน้าที่เป็นไปตามกฎกระทรวงแบ่งส่วนราชการกรมส่งเสริมการปกครองท้องถิ่น กระทรวงมหาดไทย พ.ศ. 2551 และกฎกระทรวงแบ่งส่วนราชการกรมส่งเสริมการปกครองท้องถิ่น กระทรวงมหาดไทย (ฉบับที่ 2) พ.ศ. 2559 ซึ่งกำหนดไว้ดังนี้
การแบ่งส่วนราชการ.
กรมส่งเสริมการปกครองท้องถิ่น แบ่งส่วนราชการออกเป็น 2 ส่วน คือ ราชการบริหารส่วนกลาง และราชการบริหารส่วนภูมิภาค ดังต่อไปนี้
ก. ราชการบริหารส่วนกลาง
ข. ราชการบริหารส่วนภูมิภาค
ต้ง

ต้ง  เป็นกลุ่มชนซึ่งมีถิ่นฐานอยู่ทางตะวันออกเฉียงใต้ของมณฑลกุ้ยโจว ทางตอนใต้ของมณฑลหูหนาน และทางตะวันออกของเขตปกครองตนเองกวางสีจ้วงของประเทศจีน พวกเขาเรียกพวกตนเองว่า "ก๊ำ", "อ้ายก๊ำ" หรือ "ปู้ก๊ำ" ซึ่งก็คือ ผู้คำ พวกเขาเชื่อว่าพวกตนเองสืบเชื้อสายมาจากชนเผ่านก 
ชาวปู้ก๊ำหรืออ้ายก๊ำมีจำนวนประชากร 2,960,293 คน พวกเขาใช้ภาษาต้งซึ่งอยู่ในตระกูลภาษาขร้า-ไท (จ้วง-ต้ง) และส่วนมากจะใช้อักษรจีนในการเขียน ต่อมาใน ค.ศ. 1958 ก็มีการใช้อักษรละติน แต่ไม่ค่อยนิยมมากนัก
สุย

สุย (พินอิน: Shuǐzú) เป็นชื่อของกลุ่มชนซึ่งมีถิ่นอยู่เขตปกครองตนเองกว่างซีจ้วงและมณฑลกุ้ยโจว ที่ตั้งถิ่นฐานและการใช้ภาษาใกล้เคียงกัน มีจำนวนประชากรทั้งหมด 499,000 คน โดยมากใช้ภาษาสุยซึ่งเป็นภาษาในกลุ่มภาษากัม-ไท ตระกูลภาษาขร้า-ไท และส่วนใหญ่นับถือลัทธิดั้งเดิมและลัทธิเต๋าปะปนกันกับคำสอนบางอย่างในศาสนาพุทธ
มู่หล่าว

มู่หล่าว (ภาษาจีน: 仫佬族; พินอิน: "Mùlǎozú") เป็นกลุ่มชนที่อยู่ในกลุ่มชาวต้ง-สุย มีจำนวนประชากรทั้งหมด 207,000 คน พูดภาษามู่หลาวซึ่งเป็นภาษาในกลุ่มภาษากัม-ไท ตระกูลภาษาขร้า-ไท นับถือลัทธิภูติผีวิญญาณ ลัทธิเต๋า และพระพุทธศาสนา
เหมาหนาน

เหมาหนาน  เป็นชื่อของกลุ่มชนที่พูดภาษาเหมาหนาน ซึ่งเป็นภาษาในกลุ่มภาษากัม-ไท ตระกูลภาษาขร้า-ไท โดยเป็นประชากรที่อยู่ในกลุ่มชาวต้ง-ชาวสุย มีจำนวนประชากรประมาณ 107,000 คน อาศัยในเมืองเหมาหนาน เขตปกครองตนเองกว่างซีจ้วง ประเทศจีน ชาวเมาหนานนับถือลัทธิภูตผีเทวดา (Shamanism) และลัทธิเต๋า ซึ่งชาวเหมาหนานนี้ได้รับอิทธิพลทางด้านวัฒนธรรมของชาวจีนเป็นอันมาก
จุดผ่านแดนถาวรแม่สาย

จุดผ่านแดนถาวรแม่สาย หรือ จุดผ่านแดนถาวรสะพานข้ามแม่น้ำสายแห่งที่ 1 ตั้งอยู่บ้านเลขที่ 117 หมู่ที่ 10 บ้านป่ายางผาแตก ตำบลเวียงพางคำ อำเภอแม่สาย จังหวัดเชียงราย ประเทศไทย เชื่อมต่อกับ ด่านพรมแดนท่าขี้เหล็ก แขวงท่าขี้เหล็ก รัฐฉาน ประเทศพม่า จัดตั้งขึ้นเมื่อวันที่ 15 สิงหาคม พ.ศ. 2540 เป็นที่ตั้งของ ด่านตรวจคนเข้าเมืองจังหวัดเชียงราย และ ด่านศุลกากรแม่สาย
ด่านตรวจคนเข้าเมือง.
ประวัติ.
ด่านตรวจคนเข้าเมืองจังหวัดเชียงราย ก่อตั้งประมาณปี พ.ศ. 2480 ใช้ชื่อว่า "ด่านตรวจคนเข้าเมืองแม่สาย" ต่อมาในปี พ.ศ. 2521 ยกฐานะเป็นด่านตรวจคนเข้าเมืองจังหวัด มีตำแหน่งสารวัตร เป็นหัวหน้าด่าน โดยใช้ชื่อ 
"ด่านตรวจคนเข้าเมืองจังหวัดเชียงราย" ในปี พ.ศ. 2536 ยกฐานะเป็นราชการบริหารส่วนกลาง เป็นด่านตรวจคนเข้าเมืองระดับชั้นที่หนึ่ง ระดับกองกำกับการ
มีผู้กำกับการเป็นหัวหน้าด่าน 
พื้นที่รับผิดชอบ.
ด่านตรวจคนเข้าเมืองจังหวัดเชียงราย มีพื้นที่ในเขตรับผิดชอบ 2 จังหวัดคือ จังหวัดเชียงราย และจังหวัดพะเยา โดยมี ด่านตรวจคนเข้าเมืองอยู่ในความปกครอง ดังนี้
นครโฮจิมินห์

นครโฮจิมินห์ (ถิ่นเหนือ: , ถิ่นใต้:) หรือชื่อเดิม ไซ่ง่อน (ถิ่นเหนือ: , ถิ่นใต้:) เป็นเมืองใหญ่ที่สุดของประเทศเวียดนาม ตั้งอยู่บริเวณสามเหลี่ยมปากแม่น้ำโขง นครโฮจิมินห์เป็นศูนย์กลางทางเศรษฐกิจของเวียดนาม จากประชากรร้อยละ 7.5 ของประเทศ แต่มีจีดีพีถึงร้อยละ 20.2 และการลงทุนจากต่างประเทศมากถึงร้อยละ 34.9 ของทั้งประเทศ
ประวัติศาสตร์.
ไซ่ง่อนในอดีตเคยเป็นเมืองในการปกครองของเขมรมาก่อนเรียกว่า ไพรนคร (ตัวอักษรเขมรเขียนว่า ព្រៃនគរ) ต่อมาเมื่อเวียดนามเข้ามายึดครองดินแดนนี้ จึงได้เปลี่ยนชื่อเมืองเป็นภาษาเวียดนามว่า ซาดิ่ญ  และต่อมาเปลี่ยนชื่อว่า ไซ่ง่อน  กาลเวลาหลายร้อยปีต่อมาอีก เมื่อแยกประเทศเวียดนาม ออกเป็นสองส่วน ไซ่ง่อนเป็นเมืองหลวงของเวียดนามใต้ เมื่อเวียดนามเหนือยึดได้จึงเปลี่ยนชื่อเป็น นครโฮจิมินห์ ตามชื่อของโฮจิมินห์ ผู้นำเวียดมินห์
การคมนาคม.
ชาวเวียดนามในนครโฮจิมินห์ส่วนใหญ่เดินทางโดยรถจักรยานยนต์ มีรถแท็กซี่บริการโดยมีหลายบริษัท และมีรถประจำทางบริการ เรียกว่า ไซ่ง่อนบัส (Saigon Bus)
ท่าอากาศยานนานาชาติเตินเซินเญิ้ต  เป็นท่าอากาศยานที่ใหญ่ที่สุดในเวียดนามในด้านจำนวนผู้โดยสารตั้งอยู่ใจกลางนครโฮจิมินห์ อย่างไรก็ตาม ท่าอากาศยานนานาชาติล็องถั่ญ  การก่อสร้างระยะแรกกำหนดแล้วเสร็จภายในเดือนกันยายน ค.ศ. 2025 และจะกลายเป็นท่าอากาศยานที่ใหญ่ที่สุดแทน
รถไฟ.
นครโฮจิมินห์นี้ยังเป็นสถานีปลายทางของการรถไฟเวียดนามสายต่าง ๆ ในประเทศของเวียดนาม ทางรถไฟสายเหนือ-ใต้ วิ่งจากไซ่ง่อนไปยังฮานอยจากสถานีรถไฟไซ่ง่อนในพื้นที่เขต 3 โดยจอดที่เมืองและจังหวัดต่าง ๆ อย่างไรก็ตาม การขนส่งทางรางยังไม่พัฒนาเต็มที่ โดยปัจจุบันมีเพียงการขนส่งผู้โดยสาร 0.6% และการขนส่งสินค้า 6%
ระบบขนส่งสาธารณะ.
รถไฟฟ้า.
รถไฟฟ้านครโฮจิมินห์เป็นเครือข่ายขนส่ง โดยสาย 1 เปิดให้บริการในปี 2024 เส้นทางนี้เชื่อมต่อในพื้นที่เขต 9 คาดการณ์ว่าเส้นทางนี้จะให้บริการผู้โดยสารมากกว่า 160,000 คนต่อวัน
เมืองพี่น้อง.
มีเมืองพี่น้อง 26 เมือง / ภูมิภาคของนครโฮจิมินห์:
<templatestyles src="Div col/styles.css"/>
หม่ำ จ๊กมก

เพ็ชรทาย วงษ์คำเหลา (เกิด 24 มิถุนายน พ.ศ. 2508) ชื่อเล่น: หม่ำ หรือที่รู้จักชื่อในวงการคือ หม่ำ จ๊กมก เป็นนักแสดงตลกชาวไทย มีชื่อเสียงจากเป็นสมาชิกแก๊งสามช่าในรายการ "ชิงร้อยชิงล้าน" ดำรงตำแหน่งประธานสโมสรฟุตบอลยโสธร และเป็นผู้บริหารค่ายเพลงยุ้งข้าวเรคคอร์ด
ประวัติ.
เพ็ชรทาย วงษ์คำเหลา เกิดเมื่อวันที่ 24 มิถุนายน พ.ศ. 2508 ที่ตำบลหนองคู อำเภอเมืองยโสธร จังหวัดยโสธร เป็นบุตรของไหล วงษ์คำเหลาและจันทร์ วงษ์คำเหลา มีพี่น้องทั้งหมด 7 คน เป็นบุตรคนกลาง มีน้องสาวซึ่งเป็นอดีตนักแสดงตลก แวว จ๊กมก จบการศึกษาระดับประถมศึกษาจากโรงเรียนเทศบาลสามัคคีวัฒนา ระดับมัธยมศึกษาโรงเรียนศรีธรรมวิทยา จังหวัดยโสธร ปริญญาตรี รัฐประศาสนศาสตร์บัณฑิต สาขาวิชารัฐประศาสนศาสตร์ คณะรัฐศาสตร์ มหาวิทยาลัยกรุงเทพธนบุรี
เพ็ชรทายออกจากบ้านตั้งแต่อายุ 16-17 ปี มาทำงานอยู่กับวงดนตรีลูกทุ่งของ สดใส รุ่งโพธิ์ทอง เป็นวงแรก โดยเริ่มทำงานในตำแหน่งคอนวอย (เด็กยกของ) ก่อนจะได้เลื่อนขึ้นมาเป็นหางเครื่อง และตลก ตามลำดับ หลังจากนั้นเพ็ชรทายได้ย้ายไปทำงานกับวงดนตรีลูกทุ่งหลายวง เช่น เกรียงไกร กรุงสยาม , โชคชัย โชคอนันต์, ศิรินทรา นิยากร และ สุพรรณ สันติชัย 
หลังจากนั้นเขาได้ตัดสินใจรวมตัวกับเพื่อนศิลปินตลกตั้งตลกคณะ เก้ายอด ขึ้น ก่อนที่ในที่สุดจะได้รับการชักชวนให้มาเล่นตลกในคณะ เทพ โพธิ์งาม ทำให้เขาแสดงตลกร่วมกับคณะ เทพ โพธิ์งาม ในช่วงปี 2531 โดยใช้ชื่อขณะนั้นว่า "หม่ำ สปาเก็ตตี้" ภายหลังจึงเปลี่ยนชื่อเป็น "หม่ำ จ๊กมก" โดยรับหน้าที่เป็นตัวประกอบรับมุกในคณะของ เทพ โพธิ์งาม จนเขาเริ่มดังเป็นที่รู้จัก เทพ โพธิ์งาม เห็นถึงโอกาสของเขาที่จะโด่งดังขึ้นในอนาคต จึงแนะนำให้เขาออกจากคณะ เพื่อไปตั้งคณะตลกเป็นของตนเอง ในปี 2538 เพ็ชรทายได้ออกไปตั้งคณะชื่อว่า คณะหม่ำ จ๊กมก โดยมีสมาชิกคนสำคัญ เช่น จาตุรงค์ มกจ๊ก, หยอง ลูกหยี, แวว จ๊กมก, เป๋อ จ๊กมก, เท่ง เถิดเทิง, โหน่ง ชะชะช่า เป็นต้น
ในปี พ.ศ. 2535 เพ็ชรทายได้รับการชักชวนจาก ปัญญา นิรันดร์กุล ให้มาร่วมทำงานกับบริษัท เวิร์คพอยท์ เอ็นเทอร์เทนเมนท์ โดยได้มาทำหน้าที่เป็นตัวปริศนาในรายการ ชิงร้อยชิงล้าน ในช่วงชิงบ๊วยครั้งแรกเมื่อวันที่ 5 กุมภาพันธ์ พ.ศ. 2535 และนับตั้งแต่นั้น เขาก็ทำงานร่วมกับเวิร์คพอยท์มาตลอดจนถึงปัจจุบัน ผลงานที่สำคัญของเพ็ชรทายในฐานะพิธีกรรายการเกมโชว์ต่าง ๆ ของเวิร์คพอยท์ เช่น เวทีทอง, ระเบิดเถิดเทิง เป็นต้น นอกจากนี้ เคยมีผลงานเพลงแนวลูกทุ่งหมอลำมาแล้วด้วย โดยเพลงดังคือเพลง "เฮดจังได๋" เพ็ชรทายเพ็ชรทายเพ็ชรทาย และในปี พ.ศ. 2561 เขาได้เป็นประธานสโมสรฟุตบอลยโสธร เอฟซี ในไทยลีก 3 ด้วย
ปัจจุบันเพ็ชรทายเป็นเจ้าของ บริษัท บั้งไฟ ฟิล์ม จำกัด ผลิตภาพยนตร์ ได้แก่ ภาพยนตร์เรื่อง บอดี้การ์ดหน้าเหลี่ยม และ แหยม ยโสธร ที่ทำรายได้เกิน 100 ล้านบาท และเป็นเจ้าของ บริษัท บั้งไฟ สตูดิโอ จำกัด ผลิตรายการโทรทัศน์ ได้แก่ รายการบิ๊กหม่ำ และละคร แฟกทอรีที่รัก พร้อมกับยังรับงานแสดงอยู่และทำธุรกิจร้านอาหารอีสาน แต่ได้เลิกกิจการไปแล้ว และ ได้ทำค่ายเพลงอยู่ในปัจจุบันนี้ คือ ค่ายเพลง ยุ้งข้าว เรคคอร์ด
ชีวิตส่วนตัว.
เพ็ชรทายจดทะเบียนสมรสกับเอ็นดู วงษ์คำเหลา หลังใช้ชีวิตคู่มา 37 ปี มีบุตร 2 คนเป็น บุตรหญิง 1 คน บุษราคัม วงษ์คำเหลา สุวรัตนานนท์ (สมรสกับ กรวัฒน์ สุวรัตนานนท์ มีลูกสาว 2 คน) และบุตรชาย 1 คน เพทาย วงษ์คําเหลา
การศึกษา.
ปริญญาตรี คณะรัฐศาสตร์ สาขาวิชารัฐประศาสนศาสตร์ จากมหาวิทยาลัยกรุงเทพธนบุรี
ตูโปเลฟ ตู-124

ตูโปเลฟ ตู-124 (Tupolev Tu-124) ตู-124 เริ่มบินครั้งแรกในเดือนมิถุนายน ค.ศ. 1960 เป็นเครื่องบินที่ใช้ ตู-104 ย่อขนาดลงมาประมาณ 25% และสร้างขึ้นมาเพื่อใช้แทน อิลยูชิน อิล-14 ที่มี 2 ใบพัด ซึ่งตู-124 เป็นเครื่องบินเจ๊ตโดยสารแบบแรกของสหภาพโซเวียตที่ใช้เครื่องยนต์เทอร์โบแฟน
ตู-124 มีการสร้างขึ้นมา 4 รุ่น
โบอิง 707

โบอิง 707  เป็นเครื่องบินโดยสารไอพ่นรุ่นแรกของสหรัฐ เครื่องต้นแบบเริ่มบินเป็นครั้งแรกเมื่อวันที่ 15 กรกฎาคม ค.ศ. 1954 และบินโดยสารเป็นครั้งแรกโดยสายการบินแพนแอม เมื่อวันที่ 16 ตุลาคม ค.ศ. 1958 และมีการผลิตมากกว่า 10 รุ่น
ข้อมูลจำเพาะ.
มีดังต่อไปนี้
วัดไผ่ล้อม (อำเภอลอง)

วัดไผ่ล้อม ตั้งอยู่เลขที่ 173 หมู่ที่ 1 ตำบลหัวทุ่ง อำเภอลอง จังหวัดแพร่ มีฐานะเป็นวัดราษฎร์ สังกัดการปกครองคณะสงฆ์มหานิกาย ภาค 6
การสร้างวัด.
จากหลักฐานพบว่าในปี พ.ศ. 2393 นั้น หลวงปู่ใจได้ธุดงค์จาริกมาจากเมืองนครเขลางค์ได้มาพบทำเลที่เนินดินคุ้มน้ำห้วยแม่ปงตรงปากร่องหมาน้อย (ร่องหมาน้อยใจกลางหมู่บ้านปัจจุบัน) ซึ่งเห็นว่าเป็นสถานที่สงบและเหมาะแก่การปฏิบัติศาสนาธรรม จึงทำการสร้างอารามเพื่อเผยแผ่พระพุทธศาสนา ซึ่งแต่เดิมชาวบ้านถิ่นนี้ยังไม่มีอะไรไว้เป็นที่ยึดเหนี่ยวทางจิตใจมักเชื่อแต่เรื่องภูตผีปีศาจในการดำรงชีวิต ต่อมาเมื่อหลวงปู่ใจได้เทศนาอบรมธรรมสั่งสอนแก่ชาวบ้าน จนเกิดความศรัทธาเลื่อมใสมากขึ้น และเอาวัดเป็นที่พึ่งทางจิตใจตลอดมา เมื่อหลวงปู่ท่านมีอายุมากและเป็นที่พึ่งทางใจให้ชาวบ้านเป็นเวลาถึง 3 ปี ท่านก็ได้มรณภาพลงในปี พ.ศ. 2396 
ต่อมาก็มีครูบาไกรสอนเป็นเจ้าอาวาสรูปที่สองสืบต่อมาจวบจนท่านได้มรณภาพในปี พ.ศ. 2414 
หลวงปู่สุวรรณ.
ต่อมาก็มีครูบาสุวรรณ เป็นเจ้าอาวาสรูปที่ 3 ท่านได้พิจารณาเห็นว่าบริเวณวัดคับแคบและขยับขยายออกไปไม่ได้ อีกทั้งในปีนั้นเกิดโรคระบาด (อหิวาตกโรค) ทำให้พระภิกษุสามเณรมรณภาพไปหลายรูป ท่านจึงตัดสินใจย้ายวัดเดิม (ปากร่องหมาน้อย) มาตั้งที่ใหม่ตรงฝั่งตะวันตกเฉียงเหนือ (สถานที่ตั้งวัดในปัจจุบัน) ในสมัยของครูบาสุวรรณเป็นเจ้าอาวาสนั้น วัดไผ่ล้อมมีความเจริญรุ่งเรืองทางพระศาสนาในด้านศิลปวัฒนธรรมอย่างมาก มีการก่อสร้างวิหารที่มั่นคงถาวรเป็นหลังแรก ประการหนึ่ง หลวงปู่ก็เป็นนักเทศน์ที่ลือชื่อรูปหนึ่งในถิ่นนี้ โดยมีคราวหนึ่ง ท่านเจ้าเมืองเขลางค์ได้นิมนต์หลวงปู่ไปเทศนาโปรดประชาชนเมืองนครเขลางค์ เป็นที่ประทับใจอย่างมาก ท่านเจ้าเมืองถึงกับถวายกัณฑ์เทศน์เป็น “ช้างพลาย” บูชากัณฑ์เทศน์ หลวงปู่สุวรรณได้มรณภาพลงในปีพ.ศ. 2462 ซึ่งชาวบ้านได้ให้ความเคารพนับถือท่านอย่างมากจึงขนานนามท่านว่า หลวงปู่สุวรรณ หรือปู่ตุ๊ ของชาวบ้าน สถูปบรรจุอัฐิ ของท่านก็ยังมีร่องรอยอยู่จวบจนถึงปัจจุบันนี้ (ใต้ร่มโพธิ์ด้านเหนือ) เป็นที่เคารพสักการะของคณะศรัทธาชาวบ้านอีกด้วย
อาณาเขตที่ตั้งวัด.
ทิศตะวันออก ติดต่อถนนสายลอง-วังชิ้น (ทางสายเก่า 1023)
ทิศเหนือ ติดกับลำห้วยสาธารณประโยชน์ และทุ่งนา
ทิศใต้ ติดกับถนนสาธารณประโยชน์ และหมู่บ้าน
ทิศตะวันตก ติดทุ่งนา
ปชนียวัตถุ.
พระพุทธรูปประธานในอุโบสถปางมารวิชัยศิลปะล้านนา
ศาสนสถาน.
อุโบสถ (วิหาร) 1 หลัง
ศาลาการเปรียญ 1 หลัง
กุฏิปูนครึ่งไม้ 1 หลัง 
กุฏิปูนครึ่งทรงไทย 1 หลัง
ศาลารายโรงกลอง 1 หลัง
ถาวรวัตถุ.
ตลาดสดของวัด 1 หลัง
อาคารสถานีวิทยุกระจายเสียง วปถ. 1 หลัง
ห้องน้ำ 21 ห้อง
ข้อมูลจำเพาะ.
วัดไผ่ล้อม ได้รับพระราชทานวิสุงคามสีมา เมือวันที่ 7 มีนาคม พ.ศ. 2475 
ที่ตั้งวัด 3 ไร่ 2 งาน 90 ตารางวา และที่ธรณีสงฆ์ (ตลาดสด) 1 ไร่ 28 ตารางวา
อำเภอลอง

ลอง  เป็นอำเภอหนึ่งของจังหวัดแพร่
ที่ตั้งและอาณาเขต.
อำเภอลองมีอาณาเขตติดต่อกับเขตการปกครองข้างเคียงดังต่อไปนี้
ประวัติ.
อำเภอลองเป็นเมืองเก่ามาแต่ก่อนพุทธกาล ไม่สามารถว่าชนชั้นใดปกครองจับเอาความได้ว่าเริ่มสมัยชนชาติละว้า (ลัวะ) เข้ามามีอำนาจในดินแดนสุวรรณภูมิ ตามตำนานพระธาตุแหลมลี่กล่าวว่า เมื่อสมัยพระพุทธเจ้ามีพระชนมายุ 65 พรรษาได้เสด็จมาเมื่องนี้พร้อมด้วยพระอรหันต์ และตรัสว่าเมืองนี้ตั้งแต่เดิมชื่อว่า "กุกุฎไก่เอิก" (เมืองไก่ขัน) ต่อมาในปี พ.ศ. 1078 พระนางจามเทวี พระราชธิดากษัตริย์ผู้ครองเมืองละโว้ซึ่งเป็นพระมเหสีของพระยารามัญผู้ครองเมืองอยุธยา (เมืองรามบุรี) ได้เสด็จมาครองเมืองหริภุญชัย (ลำพูน) ได้นำพระบรมสารีริกธาตุเสด็จมาทางชลมารค (ทางน้ำ) แต่แทนที่จะตามลำน้ำปิงขึ้นไปกลับมาทางแยกขึ้นตามลำน้ำยมมาขึ้นบกที่บ้านปากลอง (หมู่ที่ 5 ต.ปากกาง) และเหตุที่หลงทางได้ถกเถียงกันในเรื่องเส้นทางไปเมืองหริภุญชัยจึงขนานนามเมืองนี้ว่า "เมืองเววาภาสิต" และ จากการที่พระนางจามเทวีทรงตรัสว่า "ลองขึ้นไปก่อนเถอะ" คำว่า "ลอง" ที่พระนางจามเทวีทรงตรัสขึ้นมานั้นถูกนำมาเรียกชื่อเมืองใหม่ว่า "เมืองลอง" อีกชื่อหนึ่งอำเภอลองในยุคแรกจึงตั้งอยู่ที่ตำบลปากกาง ในขณะเดียวกันนี้พระนางจามเทวีได้สร้างพระเจดีย์ขึ้นที่บริเวณห้วยอ้อ ซึ่งเป็นวัดศรีดอนคำ ในปัจจุบัน 
ต่อมาในราวประมาณปี พ.ศ. 1824 พระเจ้ามังรายมหาราช ผู้ครองเมืองเชียงรายทำสงคราม รบชนะเมืองต่าง ๆ ในล้านนาจนถึงเมืองลองและได้เมืองลองป็นเมืองขึ้นทรงเปลี่ยนชื่อเมืองลองใหม่เป็น "เมืองเชียงชื่น"(สันนิษฐานว่าเนื่องจากมีแร่เหล็กและแร่ตะกั่ว ซึ่งชาวบ้านในท้องถิ่นเรียกว่า "จืน" มาก) และได้ตั้งพระยาเชิญเมือง เป็นผู้ครองนครขึ้นของเขลางค์นคร (ลำปาง) มีผู้ครองนครสืบต่อมาคือ พระยาหูหิ้น พระยายุธิฐิระมาหมื่นดังนคร พระยาหัวเมืองแก้ว ราวปี พ.ศ. 2020 สงครามสงบพระยาหัวเมืองแก้วได้พาผู้คนย้ายจากเมืองเชียงชื่นมาตั้งใหม่ที่บ้านนาบ้านก่อน (บริเวณโรงเรียนห้วยอ้อปัจจุบัน) ราวปี พ.ศ. 2030 ก็ได้ย้ายเมืองใหม่อีกครั้งหนึ่ง มาตั้งที่เหล่าเวียง (ปัจจุบันคือบริเวณลำห้วยแม่กางบ้านนาจอมขวัญ) ได้เปลี่ยนชื่อเมืองใหม่กลับมาใช้ชื่อ "เมืองลอง" เหมือนเดิมต่อนั้นมามีผู้ครองเมือง คือ พระยาช้างแก้ว พระยาฟ้าป้อม พระยาฟ้าใหม่ ราวจนปี พ.ศ. 2134 พม่าได้ยกทัพมาตีเมืองเชียงใหม่ ลำปาง และเลยมาถึงเมืองลอง พระยาฟ้าป้อมและพระยาฟ้าใหม่ตายในสนามรบ เมืองลองแตกและว่างผู้ครองเมืองอยู่ระยะหนึ่ง
ราวปี พ.ศ. 2140 เจ้าผู้ครองนครลำปางได้ตั้งบุรุษผู้หนึ่งซึ่งอาสาจับช้างลายเสือนำไปถวายเจ้าเมืองลำปาง และตั้งให้เป็นเจ้าเมืองลองให้ชื่อว่า พระยาช้างปาน ครองเมืองลอง ต่อมาราวปี พ.ศ. 2160 ได้มีเจ้าผู้ครองเมืองสืบต่อมาคือ พระยาครุธราช พระยาจอมหัวค่ำ พระยาขุนท่า พระยาชัย พระยาคำลิ่ม ราวปี พ.ศ. 2318 พระยาคำลิ่มถึงแก่อสัญกรรม ไม่มีผู้ปกครอง ลำปางจึงให้พระยาชื่นสมบัติมาครองเมืองโดยมีผู้ครองเมืองสืบต่อกันมาตลอด เพราะเป็นเมืองหน้าด่านของอาณาจักรล้านนาจนตกเป็นเมืองประเทศราชของอาณาจักรกรุงศรีอยุธยา จนถึงกรุงรัตนโกสินทร์ตลอดจนสืบมา จนกระทั่งปี พ.ศ. 2445 พญาขัณฑสีมาโลหะกิจ เจ้าเมืองลองคนสุดท้าย ถูกพวกเงี้ยวฟันจนถึงแก่พิราลัยถือเป็นอันสิ้นสุดการปกครองแบบเจ้าเมือง เดิมอำเภอเมืองลองขึ้นกับนครลำปาง จนกระทั่งวันที่ 25 ตุลาคม พ.ศ. 2474 โอนอำเภอลองเข้ามาเป็นอำเภอหนึ่งของจังหวัดแพร่ โดยแยกพื้นบางส่วนจัดตั้งเป็นอำเภอวังชิ้น และย้ายบ้านบ่อแก้วไปขึ้นกับอำเภอเด่นชัยจนถึงปัจจุบัน
การแบ่งเขตการปกครอง.
การปกครองส่วนภูมิภาค.
อำเภอลองแบ่งพื้นที่การปกครองออกเป็น 9 ตำบล 93 หมู่บ้าน ได้แก่
การปกครองส่วนท้องถิ่น.
ท้องที่อำเภอลองประกอบด้วยองค์กรปกครองส่วนท้องถิ่น 11 แห่ง ได้แก่
ธนบัตร 100 บาท

ธนบัตร 100 บาท เป็นธนบัตรหมุนเวียนของสกุลเงินบาท เริ่มออกใช้ในประเทศไทยตั้งแต่ พ.ศ. 2445 ธนบัตร 100 บาทที่ใช้อยู่ในปัจจุบันเป็นธนบัตรไทยแบบที่ 15 และ ธนบัตรไทยแบบที่ 16
แบบ 17.
ธนบัตรไทยชนิดราคา 100 บาทแบบ 17
แบบ 16.
ภาพประธานด้านหน้า
 
ภาพประธานด้านหลัง 
ขนาด
วันประกาศออกใช้
จ่ายแลก
พระบรมฉายาสาทิสลักษณ์พระบาทสมเด็จพระปรมินทรมหาภูมิพลอดุลยเดช ในฉลองพระองค์ครุยมหาจักรีบรมราชวงศ์
 รุ่นที่หนึ่ง
 รุ่นที่สอง
แบบ 15.
พระบาทสมเด็จพระพุทธยอดฟ้าจุฬาโลกมหาราช
วันจ่ายแลก 1 มกราคม 2540
แบบ 14.
No file
 ไม่มีการออกธนบัตรชนิดราคา 100 บาท สำหรับธนบัตรแบบ 13 มาใช้
 ไม่มีการออกธนบัตรชนิดราคา 100 บาท สำหรับธนบัตรแบบ 7 มาใช้
 ไม่มีการออกธนบัตรชนิดราคา 100 บาท สำหรับธนบัตรแบบ 4 มาใช้
 ไม่มีการออกธนบัตรชนิดราคา 100 บาท สำหรับธนบัตรแบบ 3 มาใช้
ธนบัตรปัจจุบัน.
ธนบัตรไทยชนิดราคา 100 บาทแบบ 17
ออกใช้เมื่อ 24 มิถุนายน พ.ศ. 2554
ธนบัตรที่ระลึก.
แบบที่ระลึก.
ออกใช้เมื่อ 27 กรกฎาคม พ.ศ. 2555
ธนบัตรที่ระลึกเนื่องในโอกาสครบรอบ 100 ปี ธนบัตรไทย ออกใช้เมื่อ 2 กันยายน พ.ศ. 2545 ด้านหน้าเป็นภาพพระบรมฉายาลักษณ์ของพระบาทสมเด็จพระเจ้าอยู่หัวภูมิพลอดุลยเดช และพระบาทสมเด็จพระจุลจอมเกล้าเจ้าอยู่หัว ด้านหลังมีลักษณะเช่นเดียวกับธนบัตรแบบที่ 1
ธนบัตรที่ระลึกเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ เนื่องในโอกาสพระราชพิธีมหามงคลเฉลิมพระชนมพรรษา 6 รอบ ออกใช้เมื่อ 22 เมษายน พ.ศ. 2547 มีขนาดกว้าง 72 มิลลิเมตร ยาว 162 มิลลิเมตร ด้านหน้าเป็นภาพพระบรมฉายาลักษณ์ของพระบาทสมเด็จพระเจ้าอยู่หัวภูมิพลอดุลยเดช และสมเด็จพระนางเจ้าสิริกิติ์ พระบรมราชินีนาถ ด้านหลังเป็นภาพพระบรมฉายาลักษณ์ของสมเด็จพระนางเจ้าสิริกิติ์ พระบรมราชินีนาถ
คณะวิศวกรรมศาสตร์ มหาวิทยาลัยสยาม

คณะวิศวกรรมศาสตร์ มหาวิทยาลัยสยาม ก่อตั้งขึ้นในปี พ.ศ. 2516 โดยเริ่มจากการสอน ระดับ ประกาศนียบัตรชั้นสูง เปิดสอน สาขาช่างยนต์ สาขาช่างไฟฟ้า และช่างอิเลคโทรนิค(ในขณะนั้นสถานะของสถาบัน ยังเป็น วิทยาลัยเทคนิคสยาม SIAM TECHICAL COLLEGE) จนถึงเมื่อปีพ.ศ. 2529 ได้ยกระดับเป็นคณะวิศวกรรมศาสตร์ ซึ่งเป็นคณะลำดับที่ 2 ของมหาวิทยาลัยสยาม โดยเปิดสอนหลักสูตร วิศวกรรมศาสตรบัณฑิต 4 ปี ภาคปกติ และเป็นมหาวิทยาลัยเอกชนแห่งแรกที่เปิดหลักสูตรนี้ โดยมี รศ.หลาบ รับสิริ เป็นคณบดีและผู้ร่างหลักสูตรในขณะนั้น 
หลักสูตรของคณะวิศวกรรมศาสตร์ มหาวิทยาลัยสยามได้ผ่านการรับรองมาตรฐานการศึกษาจาก สำนักงานคณะกรรมการการอุดมศึกษา และ สภาวิศวกร 
นักศึกษาที่สำเร็จการศึกษาตามหลักสูตรของคณะวิศวกรรมศาสตร์ สามารถประกอบวิชาชีพได้หลากหลายแขนง และสามารถขอใบอนุญาตเป็นผู้ประกอบวิชาชีพวิศวกรรมควบคุม ตามพระราชบัญญัติวิศวกร พ.ศ. 2542 เพื่อประกอบวิชาชีพวิศวกรได้
หลักสูตรการศึกษา.
ปัจจุบันคณะวิศวกรรมศาสตร์ประกอบด้วยภาควิชาต่าง ๆ รวม 7 สาขา ดังนี้
หลักสูตรที่ 1
ชื่อหลักสูตร : วิศวกรรมศาสตรบัณฑิต (วศ.บ.) Bachelor of Engineering (B.Eng.)
สำหรับผู้ที่สำเร็จการศึกษา มัธยมศึกษาตอนปลายหรือประกาศนียบัตรวิชาชีพ (ปวช.) หรือเทียบเท่า ระยะเวลาศึกษา 4 ปี สำหรับผู้ที่สำเร็จการศึกษาประกาศนียบัตรวิชาชีพชั้นสูง (ปวส.) หรือเทียบเท่า ระยะเวลาศึกษา 3 ปี มี 7 สาขาวิชา ดังนี้
หลักสูตรที่ 2
 ชื่อหลักสูตร : อุตสาหกรรมศาสตรบัณฑิต (อส.บ.) Bachelor of Industrial Technology (B.Ind.Tech.) สำหรับผู้ที่สำเร็จการศึกษาประกาศนียบัตรวิชาชีพชั้นสูง (ปวส.) หรือเทียบเท่า ระยะเวลาศึกษา 2 ปี มี 4 สาขาวิชา ดังนี้
พูน เกษจำรัส

ศาสตราจารย์ พูน เกษจำรัส (15 กุมภาพันธ์ พ.ศ. 2464 - 3 กรกฎาคม พ.ศ. 2540) เป็นชาวเพชรบุรีโดยกำเนิด ได้รับการยกย่องเป็นศิลปินแห่งชาติ สาขาทัศนศิลป์ (ภาพถ่ายศิลปะ) เมื่อ ปี พ.ศ. 2531 และได้รับยกย่องเชิดชูเกียรติเป็นบูรพศิลปิน สาขาทัศนศิลป์ ประจำปี พ.ศ. 2558
ประวัติ.
ศาสตราจารย์พูน เกษจำรัส เกิดวันที่ 15 กุมภาพันธ์ พุทธศักราช 2464 ณ ตำบลหนองโสน อำเภอเมือง จังหวัดเพชรบุรี เป็นบุตรของนายดี และนางเนื่อง เกษจำรัส สมรสกับนางสาวสุดา วงศ์ขจรสุข ชาวกรุงเทพฯ มีบุตรชาย 2 คน บุตรสาว 4 คน
การศึกษา.
ศาสตราจารย์พูน เกษจำรัสเริ่มเข้ารับการศึกษาที่โรงเรียนประชาบาลวัดสิงห์ ตำบลหนองโสน อำเภอเมือง จังหวัดเพชรบุรี เข้าศึกษาต่อในชั้นมัธยมศึกษาที่โรงเรียนประจำจังหวัดเพชรบุรี(คงคาราม)หรือ(โรงเรียนพรหมานุสรณ์จังหวัดเพชรบุรี) จบการศึกษาชั้นมัธยมศึกษาปีที่ 6 ในปีพุทธศักราช 2482 แล้วเดินทางเข้ากรุงเทพฯ เข้ารับการศึกษาต่อที่ โรงเรียนเพาะช่าง ได้วุฒิ ปปช. และ วท. ในปีพุทธศักราช 2485 หลังจากนั้นได้เข้าศึกษาต่อใน มหาวิทยาลัยศิลปากร เป็นนักศึกษารุ่นแรก (นักศึกษาคนแรกของมหาวิทยาลัยศิลปากร-นักศึกษาเลขประจำหมายเลข ๑) สำเร็จการศึกษาวุฒิอนุปริญญาศิลปบัณฑิต สาขาจิตรกรรมและประติมากรรม (การศึกษาชั้นสูงสุดในขณะนั้น)
การทำงาน.
ปีพุทธศักราช 2490 ได้เข้ารับราชการเป็นครูตรี ที่ โรงเรียนเพาะช่าง จนถึงปีพุทธศักราช 2496 
ปีพุทธศักราช 2496 ย้ายไปสอนที่ โรงเรียนอุเทนถวาย สอนอยู่ได้ไม่กี่เดือน ทางวิทยาลัยเทคนิคกรุงเทพฯ ทุ่งมหาเมฆ ได้ขอย้ายให้เข้าสอนประจำที่แผนกวิชาช่างภาพ สอนนักศึกษาช่างภาพตั้งแต่รุ่นแรก จนถึงปีพุทธศักราช 2525 (ปีที่กรุงรัตนโกสินทร์ครบ 200 ปี) ครบเกษียณอายุราชการ สอนในแผนกวิชาช่างภาพรวม 27 ปี ตำแหน่งสุดท้ายคือหัวหน้าคณะวิชาช่างพิมพ์-ช่างภาพ
ปีพุทธศักราช 2530 ได้รับแต่งตั้งเป็นศาสตราจารย์พิเศษ วิทยาลัยเทคโนโลยีและอาชีวศึกษา (วิทยาเขตเทคนิคกรุงเทพฯ) ปัจจุบันคือ มหาวิทยาลัยเทคโนโลยีราชมงคลกรุงเทพ
มีวาทะของศาสตราจารย์ พูน เกษจำรัส ที่ท่านเคยกล่าวไว้มีประโยคหนึ่งว่า "งานศิลปะมิใช่มีไว้เพื่อความงามแต่อย่างเดียวก็หาไม่ หากแต่มีไว้เพื่อนำไปใช้จรรโลงสังคมและประเทศชาติให้เจริญก้าวหน้าได้เป็นอย่างดีอีกด้วย"
ศิลปะภาพถ่าย (Photography) ได้รับการยกย่องว่าเป็นงานวิจิตรศิลป์ (Fine Arts) สาขาหนึ่ง ด้วยความสำคัญข้อนี้ บรรดานักถ่ายภาพที่มีผลงานสร้างสรรค์ศิลปะภาพถ่าย จึงได้รับการยกย่องว่าเป็นศิลปินช่างภาพ (Artist Photographer) เช่นเดียวกับศิลปินในงานวิจิตรศิลป์สาขาอื่น ๆ ด้วย ดังนั้น สิทธิในการจรรโลงสังคมและประเทศชาติจึงย่อมจะไม่ยิ่งหย่อนกว่ากัน
สหภาพแอฟริกา

สหภาพแอฟริกา (ย่อ: UA) เป็นองค์กรประกอบจาก 55 ประเทศในทวีปแอฟริกา ก่อตั้งในเมื่อ พ.ศ. 2544 ที่เดอร์บัน ประเทศแอฟริกาใต้ โดยสหภาพแอฟริกานั้นก่อตั้งขึ้นโดยคาดหวังว่าจะมีการใช้ระบบสกุลเงินเดียวกันทั้งหมดเช่นเดียวกับสหภาพยุโรป นอกจากนี้ทางสหภาพยังต้องการพัฒนาระบบการปกครอง สิทธิมนุษยชน และเศรษฐกิจในทวีปแอฟริกา
สมาชิก.
<templatestyles src="Div col/styles.css"/>
แบบแผนประกอบรวม

แบบแผนประกอบรวม (Composite pattern) เป็นแบบแผนการออกแบบซอฟต์แวร์ ที่จัดโครงสร้างของอ็อบเจกต์ที่มีลักษณะการทำงานคล้ายกันและเป็นส่วนประกอบย่อย ๆ ของระบบใหญ่ให้อยู่ในรูปแบบโครงสร้างต้นไม้ คลาสผู้ใช้สามารถปฏิบัติต่อส่วนต่าง ๆ ของส่วนประกอบในแบบเดียวกันโดยไม่ต้องคำนึงว่าเป็นส่วนปลายหรือส่วนกลางของแผนผังต้นไม้ ตัวอย่างเช่นโครงสร้างของบทความหนึ่ง ๆ แบ่งเป็นหลาย ๆ ย่อหน้า แต่ละย่อหน้ายังแบ่งย่อยต่อไปได้เป็นประโยค คำ และตัวอักษรในที่สุด
การนำไปใช้งาน.
องค์ประกอบของแบบแผนประกอบรวมมีสามส่วนคือ
ตัวอย่างโปรแกรม.
ภาษาจาวา.
ตัวอย่างโปรแกรมเพื่อแสดงโครงสร้างของ File System โดยแบ่งเป็นแฟ้มและเอกสารที่อยู่ภายในแฟ้ม และการแสดงรายชื่อของแฟ้มและเอกสารภายใน
อินเตอร์เฟส <code>File</code> เป็นแม่แบบของส่วนประกอบต่าง ๆ นิยามเมธอด <code>list</code> เพื่อให้แต่ละองค์ประกอบพิมพ์ชื่อของตัวเองและองค์ประกอบย่อยที่อยู่ภายใต้
คลาส <code>Folder</code> สามารถมีอ็อบเจกต์ชนิด <code>File</code> อื่น ๆ อยู่ภายใต้ได้ คือมีได้ทั้ง <code>Folder</code> ย่อยและ <code>Document</code> เมธอด <code>list</code> จะพิมพ์ชื่อของตนเองและตามด้วยการเรียกเมธอด <code>list</code> ของทุก <code>File</code> ที่อยู่ภายใต้ <code>Folder</code>
เมธอด <code>addFile</code> และ <code>removeFile</code> ทำหน้าที่จัดการกับ <code>File</code> ย่อย ๆ ภายใต้ <code>Folder</code>
คลาส <code>Document</code> เป็นส่วนปลายสุดหรือส่วนย่อยที่สุดของคอมโพสิต ไม่สามารถมีส่วนอื่นๆ ภายใต้ ดังนั้นเมธอด <code>list</code> จึงมีหน้าที่เพียงพิมพ์ชื่อของตนเองและเมธอด <code>addFile</code> และ <code>removeFile</code> ไม่ต้องทำอะไร
การเรียกใช้งาน
ล็อกฮีด SR-71 แบล็คเบิร์ด

ล็อกฮีด SR-71 แบล็คเบิร์ด (Lockheed SR-71 Blackbird) เป็นเครื่องบินสอดแนมเชิงยุทธศาสตร์ระยะไกลที่ปลดประจำการแล้ว มีสมรรถนะสูงทั้งด้านเพดานบินและความเร็ว โดยสามารถทำความเร็วได้มากกว่ามัค 3 ออกแบบและสร้างโดยบริษัทล็อกฮีดคอร์ปอเรชันของสหรัฐ เครื่องบินลำนี้มีชื่อเล่นว่า Blackbird และ Habu
การพัฒนาเริ่มต้นขึ้นในช่วงทศวรรษ 1960 ถือเป็นโครงการลับสุดยอด โดยมีวิศวกรการบินชื่อดังอย่างเคลลี จอห์นสัน เป็นผู้ออกแบบหลัก ตัวเครื่องมีพื้นฐานจาก ล็อกฮีด A-12 ซึ่งเป็นต้นแบบด้านเทคโนโลยีสเตลธ์ แต่ SR-71 ถูกออกแบบให้ยาวและหนักกว่าเพื่อบรรทุกเชื้อเพลิงได้มากขึ้นและมีนักบิน 2 นายในห้องนักบินแบบเรียงกัน เครื่องบินถูกเปิดเผยต่อสาธารณะครั้งแรกในกลางปี 1964 และเข้าประจำการในกองทัพอากาศสหรัฐในต้นปี 1966
แบล็คเบิร์ดมีความเร็วสูงสุดถึงมัค 3.2 และบินได้สูงกว่า 85,000 ฟุต (26,000 เมตร) ซึ่งเป็นความเร็วที่ไม่มีมิสไซล์รุ่นไหนตามทัน อุปกรณ์สอดแนมประกอบด้วยเรดาร์แบบมองด้านข้าง กล้องถ่ายภาพ และอุปกรณ์ข่าวกรองทางสัญญาณ (SIGINT) อย่างไรก็ตาม ด้วยความซับซ้อนของการเตรียมการบิน ทำให้ SR-71 ทำภารกิจได้เฉลี่ยเพียงสัปดาห์ละหนึ่งครั้ง ตลอดการผลิตมีเครื่องทั้งหมด 32 ลำ สูญเสียจากอุบัติเหตุ 12 ลำ แต่ไม่เคยถูกยิงตก
ในปี 1974 แบล็คเบิร์ดสร้างสถิติใหม่ในการบินระหว่างลอนดอน–นครนิวยอร์ก โดยใช้เวลาเพียง 1 ชั่วโมง 54 นาที 56 วินาที และในปี 1976 มันได้รับการบันทึกว่าเป็นอากาศยานที่เร็วที่สุดในโลก ประเภทใช้เครื่องยนต์ดูดอากาศ สถิตินี้ยังคงไม่ถูกทำลายมาจนถึงปัจจุบัน
กองทัพอากาศสหรัฐปลดประจำการ SR-71 ครั้งแรกในปี 1989 ด้วยเหตุผลทางการเมือง แม้ภายหลังจะนำกลับมาใช้งานช่วงสั้นๆ ก่อนปลดประจำการถาวรในปี 1998 ขณะที่ NASA ใช้งานเป็นเครื่องมือวิจัยจนถึงปี 1999 หลังจากนั้น ภารกิจสอดแนมถูกแทนที่ด้วยดาวเทียมและอากาศยานไร้คนขับ (UAV) และในปี 2018 ล็อกฮีดมาร์ตินได้เปิดเผยโครงการทายาทรุ่นใหม่ SR-72 ซึ่งตั้งเป้าจะบินทดสอบในปี 2025
บัตรธนาคาร 60 บาท

บัตรธนาคาร 60 บาท ออกใช้ วันที่ 5 ธันวาคม 2530 มีจุดเด่นคือ ธปท. ออกเองรุ่นแรกและรุ่นเดียว ใช้เทคนิคการเหลือบสี “เขียว-น้ำเงิน” เป็นเงินกระดาษฉบับเดียวที่มีรูปทรงสี่เหลี่ยมจตุรัส
นายวรพร ตั้งสง่าศักดิ์ศรี ผู้ช่วยผู้ว่าการ ธนาคารแห่งประเทศไทย(ธปท.) ออกมาให้สัมภาษณ์ว่า ธปท. ยังมีธนบัตรที่ระลึกที่สามารถจัดสรรให้กับธนาคารพาณิชย์และธนาคารออมสิน เพื่อจ่ายแลกให้กับประชาชนทั่วไปได้อีก 2 แบบ คือ
1.บัตรธนาคารเนื่องในมหามงคลสมัยที่พระบาทสมเด็จพระเจ้าอยู่หัว ทรงเจริญพระชนมพรรษา หกสิบบริบูรณ์ 5 ธันวาคม 2530 ชนิดราคา 60 บาท จำนวน 9 แสนฉบับ 
2.ธนบัตรที่ระลึกเนื่องในโอกาสครบรอบ 100 ปี ธนบัตรไทย (ปี 2545) ชนิดราคา 100 บาท จำนวน 9 แสนฉบับ 
สาเหตุ.
เพราะเนื่องในมหามงคลสมัยที่พระบาทสมเด็จพระเจ้าอยู่หัว ทรงเจริญพระชนมพรรษา หกสิบบริบูรณ์ 5 ธันวาคม 2530 ชนิดราคา 60 บาท จึงเรียกว่า “บัตรธนาคาร” แทนที่จะเรียกว่า “ธนบัตร” เหมือนฉบับอื่นๆ คำตอบ คือ รุ่นนี้เป็นรุ่นที่ออกโดย “ธนาคารแห่งประเทศไทย” ซึ่งเงินกระดาษที่ออกโดยธนาคารแห่งประเทศไทย ปกติจะเรียกว่า “บัตรธนาคาร” ..แต่ถ้าออกโดย “รัฐบาล” จะเรียกว่า “ธนบัตร” 
ความพิเศษของบัตรธนาคารฉบับอยู่ตรงที่.. 
1.เป็นบัตรธนาคารที่ ธปท. ออกใช้เป็น “รุ่นแรก” และ “รุ่นเดียว” ส่วนเงินกระดาษที่เราใช้กันอยู่ทั่วไป ออกใช้โดย “รัฐบาล” เราจึงเรียกกันว่า “ธนบัตร” 
2.บัตรธนาคารฉบับนี้เป็นรุ่นที่ใช้เทคนิคการเหลือบสี ระหว่างสีเขียวกับสีน้ำเงิน ขึ้นกับว่ามองมุมไหน ซึ่งเทคนิคการเหลือบสีนี้ ถือเป็นเทคนิคที่พิเศษมากในช่วงเวลานั้น 
3.บัตรธนาคารนี้ถือเป็นเงินกระดาษฉบับเดียวที่มีรูปทรงสี่เหลี่ยมจัตุรัส มีความกว้าว-ยาว ด้านละ 159 มิลลิเมตร โดยที่เลข 1 หมายถึง การออกบัตรธนาคารของธปท. เป็นครั้งแรก เลข 5 หมายถึง เฉลิมพระชนมพรรษาครบ 5 รอบ และเลข 9 หมทยถึง รัชกาลที่ 9 
ความจริงแล้ว พระราชบัญญัติธนาคารแห่งประเทศไทย พ.ศ. 2485 ให้สิทธิ์ ธปท. เพียงผู้เดียวในการออกใช้บัตรธนาคารแทนธนบัตรของรัฐบาล แต่เพราะช่วงเวลานั้น เกิดสงครามมหาเอเชียบูรพา ธปท. จึงเกรงว่า ถ้าออกบัตรธนาคารใช้เอง ในขณะที่ประชาชนยังไม่คุ้น จึงห่วงเรื่องความเชื่อมั่น อีกทั้งสถานการณ์ทางการเงินของประเทศไทยในขณะนั้นยังไม่มั่นคง แม้ว่าในปี 2488 ธปท. จะว่าจ้าง บริษัท โทมัส เดอลา รู จำกัด จากประเทศอังกฤษ ซึ่งเป็นบริษัทที่พิมพ์ธนบัตรให้กับรัฐบาลไทยในขณะนั้น ช่วยออกแบบบัตรธนาคารให้ในปี 2488 ก็ตาม แต่ก็ไม่ได้ถูกนำมาใช้ จนกระทั่งมาออกใช้ในวาระมหามงคลสมัยที่พระบาทสมเด็จพระเจ้าอยู่หัวรัชกาลที่ 9 ทรงเจริญพระชมพรรษาครบ 60 พรรษา วันที่ 5 ธันวาคม 2530 นี่เอง แต่ก็ถือเป็นการออกเพียงครั้งเดียว
ตงฟางปุ๊ป้าย

ตงฟางปุ๊ป้าย หรือสำเนียงฮกเกี้ยนว่า ตังฮึงปุ๊กป้าย  เป็นตัวละครสำคัญตัวหนึ่งในนิยายกำลังภายในเรื่อง "กระบี่เย้ยยุทธจักร" หรือ "เดชคัมภีร์เทวดา" เป็นประมุขพรรคสุริยันจันทรา แห่งผาไม้ดำ บรรลุยอดวิชาทานตะวันถึงขั้นไร้เทียมทาน วิชานี้ฝึกได้เฉพาะผู้ชายเท่านั้น และผู้ฝึกต้องตอนตัวเองเสียก่อนมิเช่นนั้นจะถูกธาตุไฟเข้าแทรก ทำให้ผู้ฝึกวิชานี้กลายเป็นครึ่งหญิงครึ่งชาย ตงฟางรวบรวมชนเผ่าชาวเขาได้เป็นจำนวนมาก หวังล้มล้างราชสำนักและตั้งตัวเป็นใหญ่แทน 
โดยคำว่า "ตงฟางปุ๊ป้าย" นั้นแปลว่า บูรพาไร้พ่าย เป็นผู้มีวรยุทธสูงส่งพิสดาร เคลื่อนที่ได้รวดเร็วในพริบตา สามารถใช้เข็มแทนกระบี่เป็นอาวุธเล่นงานศัตรู ตงฟางปุ๊ป้ายจับ เย่นหวอสิง อดีตประมุขไปขังไว้ใต้ทะเลสาบนับสิบปี แล้วตั้งตนเป็นประมุขแทน ต่อมา เล่งฮู้ชง มาช่วยเหลือไว้
ตงฟางปุ๊ป้ายรักและเทิดทูน ธิดาเทพอิ๋งอิ๋ง ลูกสาวของเย่นหวอสิงมาก เพราะอิจฉาในความงามของอิ๊งอิ๋ง แต่ไม่เคยริษยา ตงฟางปุ๊ป้ายมีคนรักเป็นผู้หญิงชื่อซือซือซึ่งเป็นคนรักตั้งแต่สมัยตงฟางปุ๊ป้ายยังคงเป็นชายอยู่ หลังจากตงฟางปุ๊ป้ายตอนตนเองเพื่อฝึกวิชาก็ได้มีลักษณะร่างกายและจิตใจเปลี่ยนเป็นหญิงไปเรื่อย ๆ แต่ซือซือก็ยังคงซื่อสัตย์รักใคร่และอยู่เคียงข้างตงฟางปุ๊ป้ายอยู่ตลอดเวลาและพร้อมจะทำทุกอย่างตามที่ตงฟางปุ๊ป้ายบัญชา ปรกติตงฟางปุ๊ป้ายอาศัยอยู่ที่กระท่อมในอุทยานใช้ชีวิตเรียบง่าย และโปรดการปักผ้าเป็นที่สุด ต่อมาเย่นหวอสิง เล่งหูชง และพรรคพวก เข้ามาจู่โจมที่ผาไม้ดำ ซึ่งในขณะนั้นเล่งหูชงไม่รู้ว่านางที่หลับนอนกับตนนั้นมิใช่ตงฟางปุ๊ป้าย แต่จริง ๆ แล้วคือ ซือซือ ซึ่งเป็นหญิงคนรักของตงฟางนั่นเอง ขณะสู้กับเล่งหูชง ตงฟางปุ๊ป้ายเสียสมาธิ ทำให้พลาดท่าถูกทำร้ายจนสาหัส 
อันที่จริงแล้ว ตงฟางปุ๊ป้ายนั้นปรากฏอยู่ในกระบี่เย้ยยุทธจักรเพียงแค่ไม่กี่หน้า และเป็นกะเทยที่ไม่มีเค้าความสวยงามเลย แต่ทว่าเมื่อได้มีการดัดแปลงมาเป็นละครโทรทัศน์หรือภาพยนตร์หลายต่อหลายเรื่องแล้ว มักกำหนดให้ตัวละครตัวนี้กลายเป็นคนสวย หรือให้นักแสดงหญิงที่สวยมารับบทนี้อยู่เสมอ ๆ เช่น หลิน ชิงเสีย ในฉบับภาพยนตร์ในปี ค.ศ. 1993, หลิว เซียะหัว ในฉบับละครโทรทัศน์ ค.ศ. 2000 หรือเฉิน เฉียวเอิน ในฉบับละครโทรทัศน์ ค.ศ. 2013
ยิ่มอั้วเกี้ย

ยิ่มอั้วเกี้ย ประมุขพรรคมาร (พรรคสุริยันจันทรา) ในนวนิยายกำลังภายในของกิมย้ง 
ยิ่มอั้วเกี้ย แปลว่า ทำตามใจตนเอง ปรากฏตัวในเรื่องกระบี่เย้ยยุทธจักร ฝึกฝีมือสำคัญคือ อวิชาดูดดาว ซึ่งสืบทอดมาจากสำนักสราญรมณย์ ในยุคสมัยของเรื่อง แปดเทพอสูรมังกรฟ้า
แบล็คแคท

แบล็คแคท (; โรมาจิ: "Burakku Kyatto ทับศัพท์จาก Black Cat") เป็นการ์ตูนญี่ปุ่น เรื่องและภาพโดยยาบูกิ เคนทาโร่ ตีพิมพ์ในประเทศญี่ปุ่นโดยสำนักพิมพ์ชูเอฉะ ส่วนในประเทศไทย ตีพิมพ์โดยสำนักพิมพ์สยามอินเตอร์คอมิกส์ ต่อมาได้ถูกสร้างเป็นอนิเมะ ในปีพ.ศ. 2548 - พ.ศ. 2549
เนื้อเรื่อง.
เป็นเรื่องราวของชายหนุ่มอายุ 23 ที่ใช้ชีวิตอยู่ในองค์กรมืด 'โครนอส' แต่เมื่อได้เจอกับนักกวาดล้างสาวคนหนึ่งทำให้เขาแปรผันตนเองมาเป็นแมวข้างถนน ทำอาชีพ 'นักกวาดล้าง' ร่วมกับคู่หูคนใหม่ พวกเขาเผชิญหน้ากับอาชญากรต่างๆจนเมื่อ 'เทรน' ได้มาพบกับคู่หูคนเก่าเมื่อตอนยังเป็นนักฆ่า 'แบล็คแคท' ความแค้นที่ครีดฆ่าซายะ ทำให้เขาต้องกำจัดครีด โดยมีแนวร่วมคือ องค์กรโครนอส
ในภารกิจครั้งหนึ่ง เทรนกลับไปหาผู้เลี้ยงดูเขาเมื่อตอนเข้าที่เขายังเป็นแมวเลี้ยง เทรนยกเงินที่ได้จากการนำจับส่วนหนึ่งให้กับคนที่เขาเรียกว่า 'พ่อ'
เรื่องราวจบลงตรงที่ครีดพ่ายแพ้และหลบไปใช้ชีวิตกับหญิงคนรักที่บ้านบนเขา และทุกคนมีความสุข
ภายหลังเทรนได้ไปอยู่ที่เก็นโซเคียวและเจอกับซายะ และได้อยู่ด้วยกันตลอดไป ส่วนสเวนไปอยู่กับอีฟ...
คุณครูพันธุ์ฮีโร่

คุณครูพันธุ์ฮีโร่ (; โรมาจิ: "Kamen Teacher") เป็นการ์ตูนญี่ปุ่นแต่งโดยโทรุ ฟุจิซาวะ ผู้เขียนเดียวกับ จีทีโอ คุณครูพันธุ์หายาก เป็นเรื่องราวของอาจารย์ที่เหล่านักเรียนใฝ่ฝัน โรงเรียนไหนที่ได้ชื่อว่าเลวร้ายและไม่มีทางได้เกิด ครูพันธุ์ฮีโร่จะมาปรากฏตัวแล้วเปลี่ยนแปลงทุกอย่างให้ดีขึ้น
เก็ตแบ็คเกอร์ (อย่างนี้ต้องเอาคืน)

เก็ตแบ็คเกอร์ (อย่างนี้ต้องเอาคืน) (; โรมาจิ: "Gettobakkāzu -Dakkan'ya-") เป็นการ์ตูนญี่ปุ่น เรื่องและภาพโดย ยูยะ อาโอกิ - รันโดะ อายามิเนะ ตีพิมพ์ในประเทศญี่ปุ่นในนิตยสารโชเน็นแม็กกาซีนรายสัปดาห์ ตั้งแต่ปี พ.ศ. 2542 จนถึงปัจจุบัน มีฉบับรวมเล่มออกมาแล้ว 37 เล่ม ในปี พ.ศ. 2545 ได้ถูกสร้างเป็นอะนิเมะ โดยสตูดิโอดีน มีความยาวทั้งสิ้น 49 ตอน ในประเทศไทย เก็ตแบ็คเกอร์ (อย่างนี้ต้องเอาคืน) ได้ลิขสิทธิ์และตีพิมพ์โดยสำนักพิมพ์วิบูลย์กิจ
เนื้อเรื่อง.
เรื่องราวของ 2 หนุ่ม มิโด้ บัน และ อามาโนะ กินจิ เป็นยอดนักทวงของในนาม "GetBackers" ซึ่งรับรองความสำเร็จ 100% เต็ม บันมีความสามารถพิเศษคือ "มีตาทิพย์" ถ้าจ้องไปที่ใครสามารถสะกดจิตทำให้เกิดภาพลวงตาได้ภายใน 1 นาที และใช้ได้แค่ 3 ครั้งในเวลา 24ชม. ส่วนกินจิ สามารถสร้างกระแสไฟฟ้าจากร่างกายได้ นอกจากนี้ยังมีสาวสวยหุ่นดินระเบิดเฮฟ ซึ่งมักจะหางานแปลกๆ อันตรายๆ มาให้ 2 คนต้องปวดหัวและเสี่ยงตายอยู่เรื่อยๆ
ตัวละคร.
ตัวละครหลัก.
บันมีชะตากรรมที่เกิดมาพร้อมกับมือปีศาจ ซึ่งมีหน้าที่คอยเคียงข้างราชาแห่งสายฟ้าไปสู่หอคอย เขาเป็นคนเดียวที่สามารถหยุดกินจิในสภาพ "ราชา" ได้คนเดียว
ว่ากันว่าความโกรธเกรี้ยวและโศกเศร้าของมุเคนโจนั้นทำให้เกิด "ราชา" ขึ้นมา
มิโรคุ ฮิคะเงะ - ใช้ดาบทาชิฝักดาบห่อด้วยผ้าหรูหราสวยงาม วิธีการต่อสู้คือการฟันด้วยความรวดเร็วแล้วเก็บเข้าฝักดาบเสมอ สามารถโจมตีได้ทั้งใกล้และไกล และฮิคาเงะเป็นคนตาบอดตั้งแต่เด็กจึงมักจะต่อสู้ด้วยสัญชาตญาณการได้ยินเสียงที่ดีกว่ามิโรคุทุกคน
มิโรคุ อุเคียว - ใช้ดาบโค้งขนาดใหญ่ วิธีการต่อสู้มักจะเป็นการใช้กายกรรมผาดโผนและความคล่องตัว มักมีนิสัยไม่ชอบเข้าโจมตีโดยตรง มักจะกระโดดไปมาหยอกล้อไปมารอบตัวคู่ต่อสู้แล้วหาช่องว่างในการโจมตี
มิโรคุ ซึบากิ - ใช้มีดสั้นคู่ วิธีการต่อสู้จะเป็นประชิดตัว มีข้อเสียเรื่องระยะการโจมตีที่ต้องเข้าใกล้คู่ต่อสู้ แต่สามารถรับมือกับคู่ต่อสู้ที่มารอบทิศทางในระยะประชิดได้อย่างรวดเร็วและแม่นยำ
มิโรคุ โทกิซาตะ - ใช้ดาบโนดาชิ(ดาบยาวของซามูไรที่ใช้ฟันขาม้า) วิธีการต่อสู้จะเป็นระยะกลาง เพราะดาบมีน้ำหนักที่มากจึงเน้นการใช้พลังความรุนแรงของการฟันดาบเหมือนกับใช้ค้อนทุบ และมีความเร็วในการโจมตีช้าที่สุดในกลุ่มพี่น้องมิโรคุ
มิโรคุ คิราระ - ใช้หอก วิธีการต่อสู้จะเป็นระยะกลางและระยะไกล เพื่อลดจุดบอดด้านระยะโจมตีของซึบากิ มีพลังการโจมตีที่น้อยสุดแต่มีความเร็วสูงสุดในกลุ่มพี่น้องมิโรคุ
มิโรคุ ยูกิฮิโกะ - ใช้ดาบวงแหวน วิธีการต่อสู้จะเป็นการขว้างวงแหวนให้เหมือนกงจักรออกไปหาคู่ต่อสู้ระยะไกล และมีท่าไม้ตายคือการหมุนวงแหวนทำให้เกิดหลุมดำ ยูกิฮิโกะเป็นคนเดียวที่สามารถใช้วิธีการต่อสู้ของพี่มิโรคุทุกคนมาประยุกต์ใช้กับดาบวงแหวนของเขาได้
ภิกษุณีธัมมนันทา

ภิกษุณีธัมมนันทา หรือ รองศาสตราจารย์ ดร. ฉัตรสุมาลย์ กบิลสิงห์ ภิกษุณีชาวไทย สังกัดสยามนิกาย ประเทศศรีลังกา อดีตอาจารย์ประจำมหาวิทยาลัยธรรมศาสตร์
ประวัติ.
ดร.ฉัตรสุมาลย์เป็นบุตรของนายก่อเกียรติ ษัฏเสน อดีตสมาชิกสภาผู้แทนราษฎรจังหวัดตรัง และนางวรมัย กบิลสิงห์ (ต่อมาบรรพชาเป็นภิกษุณีวรมัย กบิลสิงห์) จบการศึกษาจากโรงเรียนราชินีบน และปริญญาตรีสาขาปรัชญาจากมหาวิทยาลัยศานตินิเกตัน ประเทศอินเดีย ได้รับทุนรัฐบาลแคนาดาไปศึกษาปริญญาโทและเอกจากมหาวิทยาลัยแมคมาสเตอร์ ประเทศแคนาดา และมหาวิทยาลัยมคธ ประเทศอินเดีย
ดร.ฉัตรสุมาลย์เป็นอาจารย์สอนหนังสือที่มหาวิทยาลัยแมคมาสเตอร์ ประเทศแคนาดา เมื่อ พ.ศ. 2512 และเป็นอาจารย์ประจำภาควิชาปรัชญาและศาสนา คณะศิลปศาสตร์ มหาวิทยาลัยธรรมศาสตร์ ระหว่าง พ.ศ. 2516 - 2543 มีผลงานวิชาการ เขียนบทความธรรมะ และเป็นพิธีกรรายการธรรมะ ถ่ายทอดทางช่อง 3 เป็นผู้แปลหนังสือ "ลามะจากลาซา" ของทะไลลามะ
ดร.ฉัตรสุมาลย์บรรพชาเป็นสามเณรีโดยคณะภิกษุและภิกษุณีสงฆ์ สยามนิกาย ประเทศศรีลังกา ซึ่งใช้สายพระวินัยจากนิกายธรรมคุปต์ ในวันที่ 6 กุมภาพันธ์ พ.ศ. 2544 มีฉายาว่า ธัมมนันทา และอุปสมบทเป็นภิกษุณีในวันที่ 28 กุมภาพันธ์ พ.ศ. 2546 ปัจจุบันจำพรรษาอยู่ที่ทรงธรรมกัลยาณีภิกษุณีอาราม ตำบลพระประโทน จังหวัดนครปฐม
เครื่องราชอิสริยาภรณ์.
ภิกษุณีธัมมนันทา ได้รับพระราชทานเครื่องราชอิสริยาภรณ์ไทยสมัยเป็นฆราวาส ดังต่อไปนี้
โบอิง 727

โบอิง 727  เป็นเครื่องบินโดยสารที่ประสบความสำเร็จมากที่สุดลำหนึ่ง มียอดขายสูงสุดกว่า 1832 ลำ มียอดการจำหน่ายกว่า 90 สายการบิน สายการบินยูไนเต็ด เป็นสายการบินแรกที่ใช้โบอิง 727 เมื่อ ปี ค.ศ.1963 
โบอิง 727 ได้รับความนิยมเป็นอย่างสูงเพราะได้รับการออกแบบให้สามารถบรรทุกผู้โดยสารและสัมภาระได้เป็นจำนวนมาก และบินขึ้นลงได้ที่สนามบินที่มีรันเวย์สั้น เหมาะสำหรับการบินในเส้นทางบินระยะสั้น โดยออกแบบให้มีเครื่องยนต์จำนวน 3 เครื่อง ติดตั้งอยู่บริเวณตอนท้ายของลำดัวเครื่องบิน
ข้อมูลจำเพาะ.
มีดังต่อไปนี้
กระดาษลิตมัส

ลิตมัส  เป็นกระดาษที่ใช้ทดสอบสมบัติความเป็นกรด-เบสของของเหลว กระดาษลิตมัสมีสองสีคือสีแดงหรือสีชมพู และสีน้ำเงินหรือสีฟ้า วิธีใช้คือการสัมผัสของเหลวลงบนกระดาษ ถ้าหากของเหลวมีสภาพเป็นกรด (pH < 4.5) กระดาษจะเปลี่ยนจากสีน้ำเงินเป็นสีแดง และในทางกลับกันถ้าของเหลวมีสภาพเป็นเบส (pH > 8.3) กระดาษจะเปลี่ยนจากสีแดงเป็นสีน้ำเงิน ถ้าหากเป็นกลาง (4.5 ≤ pH ≤ 8.3) กระดาษทั้งสองจะไม่เปลี่ยนสี
เราสามารถผลิตกระดาษลิตมัสได้เองโดยนำกระดาษสีขาวลงไปแช่น้ำคั้นดอกอัญชันจะได้กระดาษลิตมัสสีน้ำเงิน หากนำไปแช่ในน้ำคั้นดอกเฟื่องฟ้าสีชมพูจะได้กระดาษลิตมัสสีแดง เมื่อตากแห้งก็สามารถนำทดสอบความเป็นกรด-เบส
เว็บโฮสติง

เว็บโฮสติ้ง คือ พื้นที่การใช้งานในอินเทอร์เน็ต สำหรับเว็บไซต์ทั่วไป โฮสติ้งมีลักษณะที่เปรียบเทียบได้เหมือนกับ ฮาร์ดดิสก์ ในเครื่องคอมพิวเตอร์ของเรา ฉะนั้นถ้าคุณมีพื้นที่การใช้งานโฮสติ้งที่มาก คุณก็จะสามารถเก็บ ไฟล์, รูปภาพ, เอกสาร และอื่นๆ ได้มากตามไปด้วยเช่นกัน บางครั้งเราอาจเรียกได้หลายแบบเช่น โฮสติง โฮสติ้ง เว็บโฮสติ้ง โฮสต์ แต่ทั้งหมดก็มีความหมายเหมือนกัน
พารามิเตอร์.
ความกว้างแถบความถี่
บางครั้งเรียกว่า "การถ่ายโอนข้อมูล" ความกว้างแถบความถี่ จะอธิบายถึงจำนวน "ไบต์" ที่จำเป็นในการถ่ายโอนไซต์
อย่างไรก็ตาม หากไซต์มีคุณลักษณะที่ซับซ้อนมากมาย เช่น วิดีโอ เซสชันการสตรีม แบบฟอร์มการจอง และ checkout pageс อาจจำเป็นต้องใช้ความกว้างแถบความถี่เพิ่มเติม
เวลาการหยุดทำงานและความน่าเชื่อถือ
ผู้ให้บริการเว็บโฮสติ้งที่น่าเชื่อถือช่วยให้เว็บไซต์ของคุณใช้งานได้ทั้งกลางวันและกลางคืน เวลาทำงาน 99.5% เป็นเกณฑ์กำหนดความน่าเชื่อถือที่ได้รับการยอมรับอย่างกว้างขวาง แต่ผู้จำหน่ายชั้นนำในอุตสาหกรรมสามารถบรรลุ 99.99% หรือมากกว่านั้น
แผงควบคุมการเข้าถึง
บริษัทเว็บโฮสติ้งที่ยอดเยี่ยมควรมีแบ็คเอนด์ที่คุณสามารถจัดการด้านต่างๆ ของไซต์ได้ แผงควบคุมนี้จะช่วยงานบำรุงรักษา เช่น อัปเดตที่อยู่อีเมลหรือเปลี่ยนรหัสผ่าน โซลูชันบางอย่าง เช่น cPanel จะช่วยคุณสร้างการกำหนดค่าเซิร์ฟเวอร์พื้นฐาน
ตัวเลือกการตั้งค่า
พารามิเตอร์การจัดการและการกำหนดค่าเซิร์ฟเวอร์เพิ่มเติมช่วยให้คุณทำสิ่งต่างๆ เช่น เปลี่ยนหน้าแสดงข้อผิดพลาดและปกป้องไซต์ของคุณจากการขโมยแบนด์วิธด้วยการเปลี่ยนแปลงไฟล์ htaccess
ตัวเลือกการอัปเกรดและความสามารถในการปรับขนาด
เว็บไซต์หลายแห่งเริ่มต้นด้วยโฮสติ้งที่ใช้ร่วมกัน อย่างไรก็ตาม เมื่อธุรกิจของคุณเติบโตขึ้น คุณอาจต้องเปลี่ยนไปใช้เซิร์ฟเวอร์เสมือนส่วนตัวหรือเซิร์ฟเวอร์เฉพาะ
ราคา
ยิ่งต้องการความจุมากในแง่ของความกว้างแถบความถี่และประสิทธิภาพ ราคาก็จะยิ่งสูงขึ้น โฮสต์ชั้นนำส่วนใหญ่จะอนุญาตให้อัปเกรดหรือดาวน์เกรดโฮสติ้งได้
ดีดีเย เดช็อง

ดีดีเย โกลด เดช็อง ([didje klod deʃɑ̃]; เกิดวันที่ 15 ตุลาคม ค.ศ. 1968) เป็นอดีตนักฟุตบอลชาวฝรั่งเศส เขาเป็นกัปตันทีมชาติฝรั่งเศสชุดคว้าแชมป์ฟุตบอลโลก 1998 ที่ประเทศตัวเองและแชมป์ฟุตบอลชิงแชมป์แห่งชาติยุโรป 2000 ที่เนเธอร์แลนด์และเบลเยียมเป็นเจ้าภาพร่วมกัน หลังจากแขวนสตั๊ดแล้วเขาก็ยังคงทำงานอยู่ในแวดวงลูกหนังโดยรับงานเป็นผู้จัดการทีม อาทิเช่น มอนาโก ยูเวนตุส มาร์แซย์ ก่อนจะมาคุมทีมชาติฝรั่งเศสและทำให้ทีมชาติฝรั่งเศสสามารถชนะเลิศฟุตบอลโลก 2018 โดยเขาเป็นคนที่ 3 ในประวัติศาสตร์ที่สามารถชนะเลิศฟุตบอลโลกในฐานะผู้เล่นและผู้จัดการทีมชาติ
อาชีพค้าแข้ง.
เดช็องเริ่มต้นค้าแข้งของเขากับทีมอาวีรงบายอแน (Aviron Bayonnais) ทีมระดับสมัครเล่นในบ้านเกิดขณะที่เขากำลังเรียนอยู่ด้วย ด้วยความสามารถของเขาก็ไปเข้าตาแมวมองของน็องต์ และได้เซ็นสัญญาเป็นนักเตะอาชีพครั้งแรกกับน็องต์ในเดือนเมษายน ค.ศ. 1983 (พ.ศ. 2526) แต่กว่าจะได้ลงเล่นก็นัดแรกก็ต้องรอถึงวันที่ 27 กันยายน ค.ศ. 1985
ในปี 1989 เขาย้ายไปเล่นกับทีมร่วมลีก คือ ออแล็งปิกเดอมาร์แซย์ แต่ปีต่อมาก็ย้ายทีมอีกครั้งไปร่วมทีมบอร์โด
ส.ค.ส.

ส.ค.ส. ย่อมาจาก ส่งความสุข เป็นบัตรอวยพรที่ส่งให้กันเนื่องในโอกาสวันขึ้นปีใหม่ สมัยก่อนชาวไทยนิยมส่งถึงกันเป็นจำนวนมาก ทำให้ในช่วงปีใหม่ไปรษณีย์จะมีภาระส่ง ส.ค.ส. จำนวนมาก แต่ปัจจุบันเริ่มมีการส่ง ส.ค.ส. อิเล็กทรอนิกส์บ้าง
ประวัติของ ส.ค.ส. เริ่มต้นขึ้นในช่วงคริสต์ศตวรรษที่ 15 ชาวเยอรมัน พบแม่พิมพ์แผ่นไม้ ทำเป็นภาพรูปบ้าน รูปพระเยซูในวัยเยาว์ พร้อมคำอวยพรว่า "Ein gut selig jar" หมายถึง "ปีที่ดีและมีสุข" ต่อมาชาวอังกฤษพัฒนารูปแบบ บัตรอวยพร ให้สวยงาม เพิ่มสีสันมากขึ้น
ส.ค.ส.แผ่นแรกของไทยเริ่มใน พ.ศ. 2409 หรือ ค.ศ. 1866 รัชสมัยพระบาทสมเด็จพระจอมเกล้าเจ้าอยู่หัว พระองค์โปรดให้ทำขึ้นเพื่อพระราชทานคณะทูตานุทูต ข้าราชบริพาร และมิตรสหายชาวต่างประเทศ เนื่องในวาระวันขึ้นปีใหม่สากล เมื่อวันจันทร์ที่ 1 มกราคม พ.ศ. 2409 ตามที่ปรากฏอยู่ในหนังสือพิมพ์ เดอะ บางกอก รีคอร์ดเดอร์ ของหมอบรัดเลย์ ฉบับวันที่ 13 มกราคม พ.ศ. 2409
ในระยะแรก ลักษณะ ส.ค.ส. ขนาดเล็กเท่านามบัตรปรากฏเฉพาะชื่อ ผู้ส่ง ตำแหน่ง และปีพ.ศ. เท่านั้น ตัวอักษร มีทั้งตัวพิมพ์ เขียนด้วยลายมือ
ยุคต่อมามีขนาดใหญ่ขึ้นเท่าโปสต์การ์ด หรืออาจใหญ่กว่า เป็นภาพวาดสีน้ำ มีสีสัน ลวดลายงดงาม ส่วนใหญ่เป็นภาพดอกไม้ ผลไม้ และสัตว์
ส่วนคำอวยพร มีทั้งเป็นร้อยแก้ว ร้อยกรอง ใช้คำที่แปลกออกไปจากปัจจุบันบ้าง เช่นคำว่า "ศุข" แทนคำว่า "สุข" คำว่า "รฤก" แทนคำว่า "ระลึก" และใช้คำว่า "ถ.ค.ส." เพื่อ "ถวายความสุข" แด่พระมหากษัตริย์ เป็นต้น
นอกจากส.ค.ส. อวยพรวันปีใหม่ไทย ยังปรากฏบัตรอวยพรเนื่องในวันตรุษฝรั่ง วันที่ 25 ธันวาคม หรือ วันคริสต์มาส และวันขึ้นปีใหม่สากล 1 มกราคม
นับแต่ปี พ.ศ. 2530 พระบาทสมเด็จพระมหาภูมิพลอดุลยเดชมหาราช บรมนาถบพิตรจะทรงมอบ ส.ค.ส. พระราชทานให้แก่ปวงชนชาวไทย เมื่อพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว เสด็จขึ้นทรงราชย์ ก็พระราชทาน ส.ค.ส. เช่นเดียวกับในรัชสมัยของรัชกาลที่ 9 เพียงแต่ ส.ค.ส. จะแปลงเป็นบัตรอวยพร#เปลี่ยนทาง
รูปสิบสองเหลี่ยม

ในทางเรขาคณิต รูปสิบสองเหลี่ยม  คือ รูปหลายเหลี่ยมที่มี 12 ด้าน และมี 12 มุม 
รูปสิบสองเหลี่ยมปกติ หรือ รูปสิบสองเหลี่ยมด้านเท่า นั้นมีมุมภายในมุมละ 150° ส่วนพื้นที่ของรูปสิบสองเหลี่ยมด้านเท่า ที่มีความยาวด้าน "a" เท่ากับ
<math>A = 3 a^2 \cot \frac{\pi}{12} = 3 a^2 \left (2+\sqrt{3} \right) \simeq 11.1962 a^2</math>
การสร้างรูปสิบสองเหลี่ยม.
รูปสิบสองเหลี่ยมด้านเท่า สามารถสร้างได้ด้วยวงเวียนและไม้บรรทัด ภาพเคลื่อนไหวต่อไปนี้แสดงการสร้างรูปสิบสองเหลี่ยม 23 ขั้นตอน
รูปสิบสามเหลี่ยม

ในทางเรขาคณิต รูปสิบสามเหลี่ยม  คือ รูปหลายเหลี่ยมที่มี 13 ด้าน และมี 13 มุม 
รูปสิบสามเหลี่ยมปกติ หรือ รูปสิบสามเหลี่ยมด้านเท่า นั้นมีมุมภายในมุมละ 152.308° ส่วนพื้นที่ของรูปสิบสามเหลี่ยมด้านเท่า ที่มีความยาวด้าน "a" เท่ากับ
<math>A = \frac{13}{4}a^2 \cot \frac{\pi}{13} \simeq 13.1858 a^2.</math>
รูปสิบเก้าเหลี่ยม

ในทางเรขาคณิต รูปสิบเก้าเหลี่ยม  คือ รูปหลายเหลี่ยมที่มี 19 ด้าน และมี 19 มุม 
รูปสิบเก้าเหลี่ยมปกติ หรือ รูปสิบเก้าเหลี่ยมด้านเท่า นั้นมีมุมภายในมุมละ 161.052° ส่วนพื้นที่ของรูปสิบเก้าเหลี่ยมด้านเท่า ที่มีความยาวด้าน "a" เท่ากับ
<math>A = \frac{19}{4}a^2 \cot \frac{\pi}{19} \simeq 28.4652 a^2</math>
รัศมีของวงกลมล้อมของรูปสิบเก้าเหลี่ยมปกติ ที่มีความยาวด้าน "a" เท่ากับ 
<math> R=\frac{a}{2} \csc \frac {180}{19}</math> (มุมวัดเป็นองศา)
รูปยี่สิบเหลี่ยม

ในทางเรขาคณิต รูปยี่สิบเหลี่ยม  คือ รูปหลายเหลี่ยมที่มี 20 ด้าน และมี 20 มุม 
รูปยี่สิบเหลี่ยมปกติ หรือ รูปยี่สิบเหลี่ยมด้านเท่า นั้นมีมุมภายในมุมละ 162° ส่วนพื้นที่ของรูปยี่สิบเหลี่ยมด้านเท่า ที่มีความยาวด้าน "a" เท่ากับ
<math>A = 5a^2 \cot \frac{\pi}{20} \simeq 31.5688 a^2</math>
<BR>การเขียนรูปยี่สิบเหลี่ยมแบบปกติ
อลิเซีย ซิลเวอร์สโตน

อลิเซีย ซิลเวอร์สโตน (Alicia Silverstone) เกิดเมื่อวันที่ 4 ตุลาคม พ.ศ. 2519 (ค.ศ. 1976) ที่ซานฟรานซิสโก รัฐแคลิฟอร์เนีย สหรัฐอเมริกา 
เริ่มต้นวงการการแสดงในวงการโทรทัศน์ของอเมริกา เป็นที่รู้จักจากการแสดงในมิวสิกวิดีโอของแอโรสมิธ ในเพลงเครซีและไครอินร่วมกับลิฟ เทเลอร์ จนเป็นที่รู้จัก และยังได้แสดงในภาพยนตร์ของฮอลลีวูดหลายเรื่องได้แก่เรื่อง Clueless ในปี พ.ศ. 2538 (ค.ศ. 1995) และภาพยนตร์เรื่องอื่น ๆ เช่น Hideaway พ.ศ. 2538 (ค.ศ. 1995) Batman & Robin พ.ศ. 2540 (ค.ศ. 1997) Blast from the Past พ.ศ. 2541 (ค.ศ. 1998) Love's Labour's Lost พ.ศ. 2542 (ค.ศ. 1999) เป็นต้น
รูปสามสิบเหลี่ยม

ในทางเรขาคณิต รูปสามสิบเหลี่ยม (อังกฤษ tricontagon) คือ รูปหลายเหลี่ยมที่มี 30 ด้าน และมี 30 มุม 
รูปสามสิบเหลี่ยมปกติ หรือ รูปสามสิบเหลี่ยมด้านเท่า นั้นมีมุมภายในมุมละ 168° ส่วนพื้นที่ของรูปสามสิบเหลี่ยมด้านเท่า ที่มีความยาวด้าน "a" เท่ากับ
<math>A = \frac{15}{2}a^2 \cot \frac{\pi}{30} \simeq 71.3577 a^2</math>
รูปห้าสิบเหลี่ยม

ในทางเรขาคณิต รูปห้าสิบเหลี่ยม (อังกฤษ pentacontagon) คือ รูปหลายเหลี่ยมที่มี 50 ด้าน และมี 50 มุม 
รูปห้าสิบเหลี่ยมปกติ หรือ รูปห้าสิบเหลี่ยมด้านเท่า นั้นมีมุมภายในมุมละ 172.8° ส่วนพื้นที่ของรูปห้าสิบเหลี่ยมด้านเท่า ที่มีความยาวด้าน "a" เท่ากับ
<math>A = \frac{25}{2}a^2 \cot \frac{\pi}{50} \simeq 198.682 a^2</math>
รูปสิบสี่เหลี่ยม

ในทางเรขาคณิต รูปสิบสี่เหลี่ยม (อังกฤษ tetradecagon) คือ รูปหลายเหลี่ยมที่มี 14 ด้าน และมี 14 มุม 
รูปสิบสี่เหลี่ยมปกติ หรือ รูปสิบสี่เหลี่ยมด้านเท่า นั้นมีมุมภายในมุมละ 154.286°
รูปสิบแปดเหลี่ยม

ในทางเรขาคณิต รูปสิบแปดเหลี่ยม (อังกฤษ octadecagon) คือ รูปหลายเหลี่ยมที่มี 18 ด้าน และมี 18 มุม 
รูปสิบแปดเหลี่ยมปกติ หรือ รูปสิบแปดเหลี่ยมด้านเท่า นั้นมีมุมภายในมุมละ 160°